
Viena no  Viedās administrācijas un reģionālās attīstības ministrijas (turpmāk – VARAM)  darbības jomām ir valsts pārvaldes digitālo tehnoloģiju pārvaldības, valsts pārvaldes pakalpojumu jomas, pamatojoties uz Ministru kabineta 2024. gada 3. septembra noteikumu Nr.586 “Viedās administrācijas un reģionālās attīstības ministrijas nolikums ” 1.punktu. 
Lai sekmētu atbalsta funkcijas procesu pārvaldību digitālās transformācijas jomā valsts pārvaldes iestādēs, VARAM, piesaistot konsultāciju uzņēmumu  “KPMG Baltics SIA ”. 2024.  - 2025.gadā ir veikusi esošās situācijas izpēti dokumentu pārvaldības jomā, pilotprojekta īstenošanai Tieslietu ministrijas  resora iestādēs.
Informatīvā ziņojuma mērķis – sniegt visaptverošu un neatkarīgu konsultantu validētu kopsavilkumu Ministru kabinetam (turpmāk – MK) lēmuma pieņemšanai par nepieciešamību uzdot VARAM uzsākt dokumentu pārvaldības procesu sākotnējo izpēti valsts pārvaldē, ņemot vērā VARAM un piesaistīto konsultantu (“KPMG Baltics SIA”) veiktās priekšizpētes laikā identificētos trūkumus attiecībā uz dokumentu pārvaldības procesu. Šobrīd iztrūkst visaptverošas analīzes par situāciju valsts pārvaldē kopumā  dokumentu pārvaldības jomā un, attiecīgi, pietrūkst informācijas bāzes, uz kuras pamata izdarīt nepārprotamus secinājumus  valsts pārvaldē kopumā. Papildus tam  nepieciešams MK līmenī nostiprināt vairākus uzdevumus VARAM attiecībā uz turpmākajiem soļiem un laika ietvaru saistībā ar dokumentu pārvaldības, tostarp Vienotā dokumentu vadības centra (turpmāk – VDVC) uzturēšanas finansēšanas modeli un VDVC darbības modeļa pilnveidošanu valsts pārvaldē sadarbībā ar Tieslietu ministrijas resora iestādēm.  Informatīvajā ziņojumā iekļauti  secinājumi un priekšlikumi saistībā ar VARAM un piesaistīto konsultantu (“KPMG Baltics SIA”)  veiktās priekšizpētes rezultātiem, apkopojot pašreiz VARAM rīcībā esošo informāciju attiecībā uz Tieslietu ministrijas resora iestādēm.  VARAM ieskatā, ir būtiski veidot  vienotus, pārskatāmus un funkcionāli ērtus procesus, izmantojot mūsdienīgus un drošus IT risinājumus valsts pārvaldē. 
VARAM, saskaņā ar 2023.gada 24.februārī  noslēgto starpresoru vienošanos par atbalsta funkciju nodrošināšanu Klimata un enerģētikas ministrijai (turpmāk – KEM), sniedz atbalstu, tai skaitā dokumentu pārvaldības pakalpojumiem. Turpinot attīstīt sadarbību,   centralizēts dokumentu pārvaldības pakalpojums tiek nodrošināts Valsts administrācijas skolai (turpmāk - VAS) (2024.gada 28.decembrī noslēgta starpresoru vienošanās)  un Tieslietu akadēmijai (turpmāk - TA) (2025.gada 6.martā noslēgts sadarbības līgums). Ņemot vērā iepriekš minēto, VARAM, sniedzot dokumentu pārvaldības pakalpojumu, šobrīd jau ir izveidojusi VDVC modeli, kas darbojas uz iestāžu savstarpējās sadarbības pamata un meklējot veidus, kā optimizēt procesus attiecībā uz dokumentu pārvaldību arī starpresoru līmenī. Turpinot pakāpeniski attīstīt VDVC, 2026.gada sākumā VDVC plāno nodrošināt centralizētu dokumentu pārvaldības pakalpojumu VARAM resora iestādēs. VARAM un VDVC pievienotās iestādes dokumentu pārvaldības nodrošināšanai izmanto DVS “Namejs”. Sākot ar 2026.gadu ir plānots uzsākt Tieslietu ministrijas un tās padotības iestāžu (turpmāk – TM resora) integrāciju ar VDVC un procesu standartizāciju (turpmāk – Pilotprojekts), sākotnēji veicot dokumentu pārvaldības procesu analīzi, dokumentu pārvaldības sistēmas konfigurāciju un pielāgošanu, datu pārnesi (ja nepieciešams)  un pakāpeniski nodrošinot TM resora iestādēm atbalstu dokumentu pārvaldības organizēšanā.  TM resora iestādes galvenokārt izmanto DVS DocLogix un plāno turpināt esošo līgumu līdz tā beigām. Pilotprojekta mērķis ir panākt, lai TM resora iestāžu pievienošanās VDVC (vismaz uzdevumu un dokumentu saņemšana vienotā plūsmā un dokumentu pārvaldības procesu standartizācija) tiktu noslēgta līdz 2029. gada novembrim, taču precīzi termiņi un pārejas soļi tiks noteikti pēc padziļinātas izpētes.  Papildus tam pēc informatīvā ziņojuma apstiprināšanas, VARAM uzsāk dokumentu pārvaldības procesu sākotnējo izpēti valsts pārvaldē un ne vēlāk kā līdz 2026.gada nogalei sagatavo un iesniedz izskatīšanai MK konceptuālo ziņojumu par vienotu dokumentu pārvaldības koncepciju visā valsts pārvaldē, kas ietver padziļinātu dokumentu pārvaldības procesu izpēti valsts pārvaldē, lai pieņemtu lēmumu par turpmāku centralizācijas virzību. Konceptuālajā ziņojumā par vienotas dokumentu pārvaldības koncepciju valsts pārvaldē, VARAM sniegs detalizētus aprēķinus, novērtējumu par ieguvumiem un nepieciešamajām finansējuma un cilvēkresursu pārdalēm, kas tiks balstīti faktiskos datos. Nepieciešamās informācijas apkopošanai un konceptuālā ziņojuma sagatavošanai ļoti būtisks ir iesaistīto institūciju atbalsts. 
[bookmark: _Toc175920054]Atbilstoši Arhīva likuma 1.panta 10.punktā noteiktajam - dokumentu pārvaldība  ir vadības joma, kas nodrošina publisku dokumentu radīšanu, saņemšanu, reģistrēšanu, klasifikāciju, sistematizāciju, izvērtēšanu, kontroli, glabāšanu un pieejamību līdz nodošanai glabāšanā institūcijas arhīvā , kā arī to dokumentu iznīcināšanu, kuriem nav arhīviskās vērtības.  Atbilstoši Arhīva likuma 4.panta pirmajai daļai dokumentu pārvaldībā institūcija nodrošina:
1. institūcijas darbības dokumentēšanu — autentisku, ticamu un integrētu darbības liecību radīšanu atbilstoši attiecīgajai institūcijai noteiktajām funkcijām un uzdevumiem, īstenojot normatīvajos aktos noteiktos pienākumus radīt, saņemt, kā arī glabāt savus radītos, saņemtos un nosūtītos dokumentus, lai nodrošinātu pierādījumus un pamatu lēmumu pieņemšanai, darbību analīzei, sabiedrības informēšanai vai citiem mērķiem;
2. dokumentu klasifikāciju un sistematizāciju;
3. dokumentu pārvaldības iekšējo kontroli un uzraudzību;
4. dokumentu glabāšanu, izmantošanu un pieejamību līdz nodošanai institūcijas arhīvā, nodrošinot normatīvajos aktos noteiktās tiesības citām institūcijām un privātpersonām saņemt dokumentus no institūcijas.

Eiropas Savienība (turpmāk – ES) pēdējos gados aktīvi virzās uz datos balstītu ekonomiku (data-driven economy), kas ir stratēģiska prioritāte digitālajai transformācijai, inovācijām, zaļajai pārejai un konkurētspējai globālā tirgū. Kā minēts Valsts pārvaldes modernizācijas plāna 2023.–2027. gadam (apstiprināts ar MK 2023.gada 8.maija rīkojumu Nr.240) 6.4. sadaļā, atbalsta funkciju standartizācija un centralizācija spēj gan sniegt ekonomiskus ieguvumus (tas visbiežāk ir galvenais rosinātājs pāriet uz atbalsta funkciju centralizāciju), gan uzlabot pakalpojumu kvalitāti un efektivitāti. "Primāri ekonomiskie ieguvumi ilgtermiņā balstās uz amata vietu (slodžu) ietaupījumu, kas rodas, digitalizējot procesus un automatizējot administratīva rakstura darbības. 
Lai gan dokumentu pārvaldība tiek uzskatīta par atbalsta funkciju, tā skar visas iestādes pamatdarbību. Tāpēc dokumentu vadība ir jānodrošina mūsdienīgi, kvalitatīvi un stratēģiski. Sakārtojot procesus un pilnvērtīgi izmantojot digitālās sistēmas sniegtās iespējas, dokumentu pārvaldību var uzlūkot nevis tikai kā tehnisku atbalsta rīku, bet kā svarīgu vadības instrumentu. Vienota dokumentu pārvaldības procesā vienkāršas dokumentu mapes tiks pārveidotas strukturētos, pieejamos, izmantojamos datos, veicinot labu pārvaldību, inovācijas un digitālās ekonomikas attīstību.
Valsts pārvaldē dokumentu pārvaldības procesi tiek organizēti atšķirīgi. Valsts pārvaldes iestādēm ir plaša rīcības brīvība un autonomija, kā organizēt savus procesus, taču vienlaikus tas rada ievērojamu administratīvo slogu – gan procesu izveidē, gan to uzturēšanā. Izveidotie decentralizētie risinājumi lielā mērā balstās uz konkrētās dokumentu pārvaldības un IT atbalsta funkcijas vadītāja izpratni un zināšanām par procesu organizāciju, iestādes vajadzībām un attīstības virzieniem, kā arī uz vadības sniegto atbalstu un iesaisti. Svarīgi, ka  vēsturiskā manuālā darba un dokumentu pieeja nav būtiski mainīta, pārejot uz elektronisku formātu – tā vietā, lai pārorientētos uz datu plūsmām, ir digitalizēti līdzšinējie dokumenti un procesi. Jauninājumu ieviešana decentralizēti visbiežāk notiek nevienmērīgi un ir atkarīga no katras iestādes kapacitātes. Iestādēs ar mazāku resursu atbalsta funkcijām netiek izmantotas tehnoloģiju sniegtās iespējas procesu efektivitātes paaugstināšanai. 
Analizējot esošo situāciju TM resorā un veicot priekšizpēti sadarbībā ar piesaistīto konsultantu “KPMG Baltics SIA”, ir konstatētas vairākas procesu neefektivitātes, drošības un caurskatāmības problēmas saistībā ar dokumentu pārvaldību:   
· Neefektīva resursu pārvaldība - dažādu dokumentu pārvaldības sistēmu iepirkšanai, konfigurēšanai, uzturēšanai, darbinieku apmācībai tiek novirzīti finanšu līdzekļi bez horizontālas pieejas.  Pie dažādu dokumentu pārvaldības sistēmu lietošanas valsts pārvaldē kompetences nav pārmantojamas – katru reizi no jauna jāpārveido darbinieku zināšanas, kas prasa papildus laiku un resursus apmācībai;
· Dokumentu pārvaldības sistēma nav integrēta un nevar tikt izmantota kā vienota datu bāze, kas rada grūtības dokumentu meklēšanā un izsekošanā arhivēšanā;
· Dokumentu dublēšanās vairākās IS;
· Nepietiekama vai darbietilpīga pastāvīgi un ilgstoši glabājamo dokumentu arhivēšana;
· Sistēmas nav digitalizētas, bet elektronizētas – fokusā dokuments, nevis process;
·  Lēnu un fragmentāru jauninājumu ieviešanu un atšķirība drošības standartos;
· Nav darbības caurspīdīguma – iestādēs ir dažādi, bieži vien, neskaidri informācijas piekļuves ierobežojumi;
· Dažādās DVS, kas tiek izmantotas iestādēs nav savstarpēji sadarbībspējīgas, kas apgrūtina dokumentu saskaņošanu un nosūtīšanu;
· Daļa informācijas un datu aprite notiek ārpus sistēmā un tiek zaudēta mainoties darbiniekiem, kā arī nav  redzams lēmumu pieņemšanas process. 
Vienlaicīgi ir novērojams pārlieku liels iesaistīto darbinieku skaits dokumentu pārvaldības procesa nodrošināšanai, kā arī augstas sistēmas uzturēšanas izmaksas, līdz ar to VARAM ieskatā, ir nepieciešams pārskatīt dokumentu pārvaldības procesu organizēšanu valsts pārvaldē. 
Dokumentu šķirošana un novirzīšana atbilstoši kompetencēm šobrīd ir normāls un ierasts process dokumentu pārvaldībā, nodrošinot, ka katrs dokuments tiek apstrādāts pareizajā vietā un saskaņā ar noteiktajām procedūrām – šai sadaļai ir liels automatizācijas potenciāls. 
Mūsdienīgā valsts pārvaldē DVS aktīvi lietotāji ir ne tikai lietvedības darbinieki, bet lielākā daļa iestādes darbinieku, līdz ar to būtiski mainās arī redzējums par to, kas šajā sistēmā ir lietderīgs un uzskatāms par laika izniekošanu un kas par pievienoto vērtību. Atbilstoši šim redzējumam ir jāsakārto dokumentu pārvaldības procesi. 
Valsts pārvaldes iestādēm ir nepieciešams samazināt patēriņu atbalsta funkciju nodrošināšanai, jo primārais uzdevums ir celt publisko pakalpojumu kvalitāti un efektivitāti. VARAM īstenojot centralizētu dokumentu pārvaldību  valsts pārvaldē veiks izmaiņas dokumentu pārvaldības procesos, kas saistīti ar procesu standartizāciju, vienotu principu, klasifikācijas shēmas un dokumentu pārvaldības vadlīniju ieviešanu, kas paredz procesu vienkāršošanu un manuālo darbību samazināšanu, dokumentu pārvaldības centralizāciju un standartizāciju, neskaitot klasificētu informāciju. Tāpat, VARAM piedāvātais risinājums paredz centralizēt dokumentu pārvaldības funkcijas, ieviešot vienotu pieeju DVS un pārceļot atbildīgo struktūru speciālistus uz VDVC, dokumentu pārvaldības nodrošināšanai. VDVC nodrošina dokumentu pārvaldības speciālistus ar papildus kompetences DVS lietošanā un uzturēšanā un DVS lietotājus ar zināšanām DVS efektīvā izmantošanā. Situācijas aktualitāti saistībā ar dokumentu pārvaldību valsts pārvaldē apliecina jau esošā situācija. Valsts iestādēm nepieciešami papildu resursi vai kompetences dokumentu pārvaldības sistēmas izveidei iestādē, vai dokumentu pārvaldība nav aktuāla prioritāte, tādēļ tās jau šobrīd izvēlas izmantot VDVC pakalpojumu. Jau šobrīd centralizētu dokumentu pārvaldības pakalpojumu VARAM nodrošina KEM, TA  un VAS.  
Neskatoties uz to, ka visas VARAM resora iestādes izmanto viena izstrādātāja DVS, katra iestāde to ir konfigurējusi atšķirīgi. Resursu trūkuma dēļ iestādes nepilnīgi pārzina sistēmas funkcionalitātes, tādēļ to izmanto tikai daļēji. Lietvedības procesi iestādēs ir ieviesti ļoti atšķirīgi. Vairākās iestādēs ir iespēja pilnveidot un efektivizēt procesus, centralizējot dokumentu pārvaldības sistēmu VDVC. VARAM resora centralizēta dokumentu pārvaldību VDVC nodrošinās, sākot ar 2026.gada 1.janvāri.
TM  resora pievienošana VDVC
Plānotā Pilotprojekta mērķis ir centralizēt  dokumentu pārvaldības pakalpojumu, kas ilgtermiņā sniegs iespēju gan integrētai datu tālākai izmantošanai, gan atbalsta procesu centralizēšanai un efektivitātes uzlabošanai  valsts pārvaldē. “KPMG Baltics SIA” 2024.gadā veiktajā pētījumā “Ekspertu pakalpojums TM resoru dokumentu vadības procesu centralizācijas nodrošināšanai valsts pārvaldes vienotā dokumentu vadības centra izveides izpētes ietvaros” un ir sagatavots noslēguma ziņojums (turpmāk – Ziņojums), kurā ir izvērtēta esošā situācija TM resorā, fiksētas vairākas neefektivitātes, kā arī sniegti priekšlikumi pilnveidošanai. “KPMG Baltics SIA ”sagatavotajā Ziņojumā sniegtā informācija un secinājumi apstiprina, ka TM resora pievienošana VDVC var sniegt būtisku pienesumu valsts pārvaldes  darbības pilnveidošanā. Atbilstoši informatīvā  ziņojumā iekļautajam  aktivitāšu ieviešanas plānam centralizāciju TM resorā ir plānots īstenot pakāpeniski -  pirmās iestādes pievienojot 2026.gadā un noslēdzot TM resora iestāžu pievienošanās procesu 2029.gadā, tādējādi pievienošanās procesā sniedzot nozīmīgu ieguldījumu VDVC  darbības modeļa pilnveidošanā valsts pārvaldē.
[bookmark: _Toc207188550]1.1.	Izaicinājumi un iespējas dokumentu pārvaldībā – procesi ar augstu centralizācijas potenciālu
VARAM sadarbībā TM un “KPMG Baltics SIA ” ir izvērtējusi situāciju TM resorā, identificējot  šādus priekšlikumus procesu optimizācijai un  dokumentu pārvaldības sistēmai  VDVC ietvaros:
	Nr.p.k
	Konstatētā neefektivitāte
	Piedāvātais risinājums

	1.
	DocLogix sistēmā trūkst automātiskas informācijas par darbinieku prombūtni, nav nodrošināta integrācija ar VISMA HoP (turpmāk – HOP) sistēmu. Šobrīd prombūtnes  informāciju jāievada manuāli, kas rada nepilnības, ja kāds aizmirst to izdarīt-dokumenti netiek saskaņoti  laikus vai nonāk pie darbiniekiem, kuri nav pieejami.
	VDVC nodrošinās integrāciju ar vairākām IS, tai skaitā ar HoP sistēmu, lai automātiski atjauninātu informāciju par darbinieku  prombūtni, kas novērsīs nepieciešamību manuāli ievadīt šo informāciju un samazinās iespēju,  ka dokumenti tiek nosūtīti darbiniekiem, kuri nav pieejami dokumenta saskaņošanai.

	2.
	Šobrīd ministrijas lietvedības sistēma nav savienota ar padotības iestāžu lietvedības sistēmām, tāpēc saziņa var notikt tikai caur e-adresi, kas apgrūtina informācijas apmaiņu un palēnina dokumentu apriti.
	VDVC DVS  nodrošinās tiešu dokumentu apmaiņu starp viena resora iestādēm bez nepieciešamības izmantot e-adresi. Šāda integrācija ļaus iestādēm ātri nodot un saņemt dokumentus, samazinot dokumentu aprites laiku un veicinot efektīvāku saziņu.

	3.
	Novērota dubulta datu ievade DVS un iestādes pamatpakalpojuma nodrošināšanas sistēmā. Nav nodrošināta sistēmu savstarpējā integrācija. Dokumentu ievade vairākās sistēmās rada papildus administratīvo slogu, palēnina informācijas apstrādi un palielina cilvēciskā faktora kļūdas.
	VDVC strādājot pie procesu optimizācijas ievēros principu  "viens dokuments tikai vienā sistēmā". Ja pamatpakalpojuma dokumentu vadība tiek nodrošināta valsts nozīmes sistēmā, tiks izvērtēta pievienošanās VDVC DVS, kurā tiktu uzkrāta tikai ar pamatpakalpojumu nesaistītā iestādes pārvaldības un organizatoriskā dokumentācija, lai atvieglotu datu pieejamību un organizāciju.

	4.
	Nav pieejama funkcionalitāte automātiskai dokumentu nosūtīšanai, un  dokumentu nosūtīšana notiek manuāli, kas palielina kļūdu iespējamību un prasa papildus laiku.
	VDVC DVS nodrošinās tiešu dokumentu apmaiņu starp viena resora iestādēm. Šāda integrācija ļautu iestādēm ātri nodot un saņemt dokumentus, samazinot dokumentu aprites laiku un veicinot efektīvāku saziņu.


	5.
	Kontroles dokumentu statistikas dati tiek apkopoti manuāli, kas ir laikietilpīgs un darbietilpīgs process, īpaši gadījumos, kad ir nepieciešama ātra informācijas analīze.
	VDVC DVS nodrošinās dažādu atskaišu un statistikas datu pieejamību, nepieciešamo datu apstrādi vienotā sistēmā, mākslīgā intelekta (turpmāk – MI) risinājumu integrāciju, kas ļaus automatizēt kontroles dokumentu statistikas datu apkopošanu un analizēšanu.

	6.
	Šobrīd lietvedības sistēmā nav nodrošināta pilna integrācija ar Microsoft Word. Darbinieki veido dokumentus sistēmā, taču dokumentu veidnēs neielasās visi nepieciešamie metadati, kas apgrūtina dokumentu izstrādes procesu.
	VDVC DVS  nodrošinās  pilnvērtīgu Microsoft Word integrāciju, kas nodrošinās iespēju veidot, rediģēt un parakstīt dokumentus tieši sistēmā, automātisku metadatu ielasīšanu dokumentu veidnēs, dokumentu izveidi bez nepieciešamības izmantot ārējos failus vai lokālas programmas.

	7.
	Pašlaik nav izstrādātas un ieviestas pilnībā automatizētas dokumentu saskaņošanas plūsmas. Vērojama manuāla datu ievade un sarežģīta saskaņošanas plūsmu administrēšana, kas palielina administratīvo slogu, paaugstina datu apstrādes kļūdu risku, palēnina dokumentu apstrādes gaitu, rada neskaidrības par atbildību, īpaši gadījumos, kad nepieciešama orientēšanās sarežģītās struktūrvienību funkcijās un daudzpakāpju saskaņošanas procesos.
	VDVC pēc procesu analīzes izstrādās un ieviesīs saskaņošanas protokolus, balstoties uz noteiktām dokumentu kategorijām. Paredzēts integrēt MI risinājumus dokumentu saskaņošanas automatizācijai, lai, atvieglotu procesu vadību, paātrinātu apstrādi, samazinātu cilvēkfaktora kļūdu iespējamību.


	8.
	Esošajā DVS nav ieviests un nodrošināts arhivēšanas risinājums. Dokumentu sagatavošana arhivēšanai notiek manuāli, un tas ir laikietilpīgs, darbietilpīgs un neefektīvs process.
	VDVC DVS tiks integrēta arhivēšanas funkcionalitāte, kas nodrošinās dokumentu automātisku pārvietošanu uz arhīva moduli[footnoteRef:2], ievērojot noteiktos dokumentu glabāšanas termiņus, atbilstoši Latvijas Nacionālā arhīva noteiktajām prasībām. [2:  Automātiska datu nodošana Latvijas Nacionālā arhīva digitālās saglabāšanas sistēmai, izmantojot Dokumentu un datu arhivēšanas platformu] 


	9.
	Pašreiz dokumentu pārvaldības procesos novērojamas neefektivitātes, kas saistītas ar vienotu nosacījumu trūkumu dokumentu veidošanā atbilstoši vienotam standartam. Tā rezultātā rodas dažādas interpretācijas dokumentu nosaukumu veidošanā, kas apgrūtina dokumentu meklēšanu un identificēšanu DVS.
	VDVC nodrošinās vienotu dokumentu  shēmu izstrādi visām institūcijām, kas balstīta uz vienotiem kritērijiem un ievērojami atvieglotu meklēšanu. Tāpat tiks izvērtēta iespēja DVS ieviest mākslīgā intelekta risinājumus, lai nodrošinātu efektīvu dokumentu meklēšanu pēc semantiskās līdzības.

	10.
	Atsevišķās iestādēs pašreizējā DVS  pastāv ierobežojumi attiecībā uz vairāku parakstu pievienošanu vienam dokumentam. Dokumentu parakstīšanai nepieciešams atkārtots darbs vai risinājumu meklēšana ārpus DVS, apgrūtinot vienmērīgu dokumentu aprites procesu un palielinot apstrādes laiku.
	VDVC  DVS nodrošinās iespēju pievienot vairākus parakstus vienam dokumentam, kas novērstu nepieciešamību pēc ārējiem risinājumiem vai atkārtota darba.

	11.
	Valsts iestādēs pastāv nosūtāmie  dokumenti papīra formātā, kas ir pašrocīgi   parakstīti dokumenti, kuri tiek glabāti lietās.
	VDVC ieviesīs vienotu principu pārejai uz elektroniskiem dokumentiem. Gadījumos, kad fiziskai vai juridiskai personai nepieciešams izsniegt dokumentu fiziskā formā, nodrošināt dokumenta atvasinājuma sagatavošanu.

	12.
	Atsevišķām iestādēm nav izpratnes par klasifikācijas shēmu izstrādi, tās ir pārlieku detalizētas, nav iekļauti nozīmīgi, iestādes rīcībā esoši dati/informācija.
	VDVC nodrošinās centralizētas klasifikācijas shēmas izstrādi resora ietvaros.

	13.
	Atsevišķās iestādēs iestādes darbībai nozīmīga informācija tiek uzglabāta neievērojot datu/informācijas drošības un aizsardzības principus.
	VDVC izstrādās un uzturēs centralizētu dokumentu pārvaldības informācijas sistematizācijas un uzglabāšanas metodoloģiju. 

	14.
	Valsts iestādēs  DVS lietotājiem trūkst zināšanu un izpratnes par DVS praktisko lietošanu un iestādes prasībām dokumentu pārvaldībā. Bieži vien, mainot darba vietu, mainās gan iestādē izmantojamā DVS, gan dokumentu pārvaldības prasības. 
	VDVC izstrādās un uzturēs vienotas VDVC vadlīnijas par dokumentu pārvaldību DVS un darbinieku tiesībām un pienākumiem tās izmantošanā. 



[bookmark: _Toc196896842][bookmark: _Toc207188551]1.2.	Personālresursi, kas šobrīd nodrošina dokumentu pārvaldības procesu 

“KPMG Baltics SIA" veiktā esošās situācijas analīze un veiktā priekšizpēte uzrāda, ka iestādēs dokumentu pārvaldības noteikumi un klasifikācijas shēmas ir veidotas pēc dažādiem principiem. Katrā iestādē atšķiras lietvežu un lietvedības funkciju veicēju pienākumi, tāpat, dokumentu izstrādes principi un saskaņošanas plūsmu izveides principi ir atšķirīgi. “KPMG Baltics SIA" veiktās priekšizpētes laikā tika apkopoti kvantitatīvie dati par saņemto/nosūtīto dokumentu skaitu un lietvedības funkciju skaitu katrā iestādē. Priekšizpētes laikā tika apkopota informācija par 98 lietvedības funkciju veicējiem iestādēs. Jau šajā izpētes posmā dati uzrāda būtiskas atšķirības dokumentu apstrādes efektivitātē uz vienu lietvedības darbinieku. 
[image: ]
Avots: “KPMG Baltics SIA” apkopotie dati
Ņemot vērā vairāku TM resora iestāžu diskusijas par faktisku lietvedības darbinieku skaitu, tika pieprasīta informācija no  Valsts kancelejas par Tieslietu ministrijas un tās padotības iestādēm, kā arī Datu valsts inspekcijā amatiem, kuri klasificēti lietvedības un arhīva jomas amatu saimēs Tieslietu ministrijas un tās padotības iestādēm, kā arī Datu valsts inspekcijā amatiem, kuri klasificēti lietvedības un arhīva jomas amatu saimēs.
	Amati (slodzes) uz 31.12.2024
	20.1.
	20.3.
	Kopā

	Iestāde
	I
	IIA
	IIB
	IIIA
	IIIB
	IV
	I
	II
	III
	IVA
	V
	 

	Datu valsts inspekcija
	 
	 
	 
	 
	 
	 
	 
	 
	1
	 
	 
	1

	Ieslodzījuma vietu pārvalde
	2
	 
	 
	 
	 
	 
	22
	10
	2
	1
	 
	37

	Maksātnespējas kontroles dienests
	 
	1
	 
	 
	 
	 
	 
	1
	 
	 
	 
	2

	Patentu valde
	 
	 
	 
	 
	 
	 
	 
	 
	 
	1
	 
	1

	Tieslietu ministrija
	 
	 
	 
	2
	 
	 
	 
	1
	4
	1
	1
	9

	Tiesu administrācija
	39
	 
	 
	 
	 
	 
	 
	41
	5
	30
	1
	116

	Uzņēmumu reģistrs
	4
	 
	3
	 
	1
	1
	 
	4
	1
	 
	 
	14

	Uzturlīdzekļu garantiju fonda administrācija
	 
	 
	 
	 
	 
	 
	 
	6
	 
	 
	 
	6

	Valsts probācijas dienests
	 
	 
	 
	1
	 
	 
	 
	15
	 
	 
	 
	16

	Valsts tiesu ekspertīžu birojs
	 
	 
	 
	 
	 
	 
	 
	 
	2
	 
	 
	2

	Valsts valodas centrs
	 
	 
	 
	 
	 
	 
	 
	 
	1
	 
	 
	1

	Valsts zemes dienests
	11
	 
	53
	9
	 
	6
	 
	7
	1
	1
	1
	89

	Kopā
	56
	1
	56
	12
	1
	7
	22
	85
	17
	34
	3
	294


Avots: Valsts kancelejas sniegtā informācija

	TM resora iestāde
	Lietvedības funkciju veicēju skaits

	Tieslietu ministrija
	7

	Patentu valde
	0

	Ieslodzījuma vietu pārvalde
	34

	Valsts tiesu ekspertīžu birojs
	2

	Uzņēmumu reģistrs
	4

	Tiesu administrācija
	5

	Valsts zemes dienests
	4

	Valsts valodas centrs
	0,8


Avots: Pēc TM resora iestāžu iniciatīvas iesniegtie dati VARAM uz 17.07.2025.

Datu atšķirības un konstatētās procesu neefektivitātes skaidri norāda, ka valsts pārvaldē ir nepieciešama padziļināta izpēte, kurā rūpīgi izvērtējami lietvedības procesā iesaistīto darbinieku pienākumi, dokumentu pārvaldības procesi un to efektivitāte. Ņemot vērā VARAM piesaistītā konsultanta (“KPMG Baltics SIA”)  veikto lietvedības procesu izvērtējumu iestādēs lietvedības procesos, ir nepieciešami uzlabojumi, un identificēts, ka atsevišķos gadījumos varētu būt iespējams samazināt lietvedības darbinieku skaitu līdz pat 25%, ja procesi tiktu optimizēti un centralizēti. Tomēr precīzi secinājumi par centralizācijas tvērumu, pārejas kārtību un iespējamiem resursu ietaupījumiem būs izdarāmi tikai turpmākās detalizētās izpētes gaitā, ciešā sadarbībā ar iesaistītajām iestādēm Pilotprojekta ietvaros.
[bookmark: _Toc196896843][bookmark: _Toc207188552]1.3.	Procesi un nozaru specifika (atsevišķām iestādēm īpašas prasības, salāgošana ar citām IS), kā nedublēt dokumentus vairākās sistēmās
 
“KPMG Baltics SIA”, veicot izpēti par dokumentu pārvaldības procesu specifiku TM resorā, kā arī analizējot citu valstu praksi, norāda, ka visu TM resora dokumentu plūsmas ir iespējams centralizēt VDVC. Tomēr gandrīz katrā TM resora iestādē konstatēti specifiski aspekti un procesi, kurus ir būtiski risināt, pārceļot konkrētās iestādes dokumentu plūsmu uz VDVC. Tāpēc iestāžu dokumentu plūsmas pievienojamas, izvērtējot to pievienošanās potenciālu, kas ir analizējams pēc noteiktiem kritērijiem - sk. zemāk. 
[image: ]
Avots: “KPMG Baltics SIA” sagatavotais materiāls

Šādi riski un papildu komplicētība pastāv, arī iestādes pievienojot VDVC. Tomēr nav identificēti nepārvarami šķēršļi, lai TM resora dokumentu pārvaldības sistēma netiktu centralizēta.
Ņemot vērā, ka TM resorā biznesa procesos tiek izmantotas vairākas IS, kurās ir pilnībā vai daļēji noslēgts dokumentu aprites cikls, VDVC ir iespējami vairāki dokumentu centralizācijas līmeņi. Vienlaicīgi, īstenojot  Pilotprojektu ir plānots detalizētāk izvērtēt iestādes procesus, lai pamatotu  nepieciešamību dokumentu aprites veidošanai citās IS.
Virzoties soli pa solim uz dokumentu pārvaldības centralizāciju VDVC, sadarbībā ar TM un resora iestādēm jāidentificē procesi, kas paliek to atbildībā. Taču vienlaikus jāspēj atteikties no tādām darbībām, kas nav pamatotas vai kuru veikšanai veltītais resurss netiek efektīvi un racionāli izmantots, un tādā gadījumā šādu procesu pārskatīšana radīs  personālresursu, laika un finanšu resursu ietaupījumu. 
[bookmark: _Toc196896844][bookmark: _Toc207188553]1.4.	IT risinājumi	
[bookmark: _Toc207188554]1.4.1. IS ekosistēmas vizualizācijas struktūra
Nākotnes vīzijas konteksta kartes attēlo vēlamās IS ekosistēmas vīziju, uzsverot tās galvenos elementus:
VDVC pārvaldes funkcijas: zemāk pievienotajā diagrammā ir iekļautas visu ekosistēmu pārvaldošas vadības un labās prakses funkcijas un galvenie VDVC darbībā piemērotie principi.
Galvenās lietotāju grupas: šajā detalizācijas līmenī ir lietderīgi izdalīt 3 plašas lietotāju grupas:
· Ārējais klients – visi dalībnieki (privātpersonas, komersanti, iestādes) ārpus resora ietvariem;
· VDVC darbinieks – vienotā dokumenta centra nodarbinātais;
· Iekšējais klients – jebkurš nodarbinātais tvēruma iestādē, kas strādā ar dokumentiem.
VDVC informācijas sistēma: viena vai vairākas informācijas un dokumentu vadības sistēmas, kas nodrošina centralizēto dokumentu apriti un VDVC darbību. Šobrīd nav analizēta VDVC tehniskā un informācijas sistēmu arhitektūra, šis sistēmu kopums un to iekšējā uzbūve netiek apskatīta detalizētāk, izņemot vienu ieteiktu elementu:
· Integrāciju platforma – nākotnes vīzijā ir identificētas vismaz 9 nepieciešamas integrācijas ar dažādām valsts nozīmes informācijas sistēmām TM resorā, un ir ļoti liela varbūtība, ka tālākas izpētes un ieviešanas laikā tiks identificētas papildus integrācijas, kas ir nepieciešamas vai lietderīgas procesu optimizācijas nolūkos.
Šo integrāciju izstrādei un pārvaldīšanai specializētā integrāciju pārvaldības sistēmā ir vairākas priekšrocības, to skaitā: samazināts izstrādes laiks, vieglāk pārvaldāmas biznesa loģikas izmaiņas, samazināta atkarība no iesaistīto sistēmu piegādātājiem izmaiņu veikšanai, vieglāka sistēmas mērogojamība citām iestādēm, un efektīvāka integrāciju drošības pārvaldība.
Pamatdarbības sistēmas: ir attēlotas visas apskatītās pamatdarbības sistēmas, izkārtojot tās VDVC kontekstā 2 grupās:
· Pašpietiekamās pamatdarbības sistēmas – sistēmas, kas gan šobrīd, gan nākotnē spēj nodrošināt pilnu dokumentu aprites procesu, kas ir cieši integrēts ar attiecīgās sistēmas atbalstīto pamatdarbības procesu;
· Pamatdarbības sistēmas ar integrētu atbalstu lietvedības procesu nodrošināšanai – sistēmas, kam nākotnē ir plānots nodalīt iestādes pamatdarbības funkcijas, kurās tiek lietoti dokumenti, no dokumentu aprites un lietvedības funkcijām ar dokumentiem, nodrošinot šo funkciju mijiedarbību ar integrāciju starp VDVC un attiecīgo pamatdarbības sistēmu.
Dokumentu ārējās apmaiņas veidi: sistēmas, procesi un integrācijas, kas nodrošina dokumentu apmaiņu ar ārējiem lietotājiem. Dokumentu apmaiņas kanāli – sistēmām, kas arī nākotnē saglabās nepastarpinātu dokumentu apmaiņu ar ārējo lietotāju, ir identificēti un norādīti piemērotie kanāli.
Atbalsta sistēmas: ārējās sistēmas, kas nodrošina papildus datus vai specializētus pakalpojumus VDVC funkciju vai procesu nodrošināšanai.
Valsts pārvaldes centralizētās sistēmas: citas esošas vai izstrādes stadijā plānotas valsts pārvaldes centralizētās sistēmas, kam varbūt nepieciešama dokumentu vai metadatu apmaiņa lietvedības procesu atbalstam.
MI platformas: platformas vai servisi, kas nodrošina mākslīgā intelekta atbalstītas funkcijas.
Integrācijas un saskarsmes procesi: vizualizācijā ir attēlotas visas šobrīd identificētās nepieciešamās integrācijas, tās papildus kategorizējot:
· Esošajā situācijā jau esošās integrācijas, kas būs jāmigrē uz VDVC ieviešanas tvērumā;
· Jaunas integrācijas, kas ir jāievieš VDVC tvērumā;
· Esošas integrācijas, kas paliek bez pārmaiņām;
· Lietotāju mijiedarbības procesi.
.
VDVC informācijas sistēmas ekosistēmas augsta līmeņa nākotnes vīzijas kontekstā kartē norādīti galvenie ekosistēmas elementi un to mijiedarbība, lai nodrošinātu efektīvu VDVC funkcionalitāti.

Avots:  “KPMG Baltics SIA” izstrādāts attēls, balstoties uz “KPMG Baltics SIA” ekspertu viedokli un IS ekosistēmas darba grupā saņemto informāciju

[bookmark: _Toc207188555]1.4.2. MI risinājumi
	Identificētie procesi MI risinājumu ieviešanai
	Priekšlikumi MI risinājuma ieviešanai

	Saņemtā dokumenta reģistrācija
	MI sistēmas iekšējais risinājums veic automātisku saņemto dokumentu satura analīzi un datu ievadi, un klasificē to pēc piederības iestādes, kategorijas un nozīmes, kas veicina dokumentu efektīvāku reģistrēšanu un nodošanu attiecīgajiem departamentiem. MI identificētie metadati tiek automātiski ielasīti dokumentu reģistrācijas kartiņās, balstoties uz dokumenta saturu un klasifikāciju. Tiek atpazīti svarīgi metadati (piemēram, datums, sūtītājs, tēma), un MI risinājums automātiski tos pievieno reģistrācijas sistēmai. Tiek samazināts manuālā darba un kļūdu risks.

	Dokumentu meklēšana
	MI risinājums, balstoties uz veikto dokumenta satura analīzi, palīdz efektīvi meklēt dokumentus sistēmā, piedāvājot izvērstas meklēšanas funkcionalitāti, kas meklē ne tikai pēc atslēgas vārdiem, bet arī pēc konteksta, tēmām vai semantiskās līdzības.

	Dokumentu arhivēšana
	Ar MI risinājumu palīdzību tiek nodrošināta dokumentu glabāšanas termiņu uzraudzība. Var tikt identificēti un sakārtoti dokumenti atbilstoši arhivēšanas politikai, piemēram, pēc veida, glabāšanas termiņa. MI var palīdzēt noteikt dokumentus, kas jāiznīcina.

	Dokumentu saskaņošanas plūsmas
	Ar MI risinājumu tiek organizētas automātiskas plūsmas dokumentu saskaņošanai, pēc vēsturisko dokumentu plūsmām iesakot, kuras personas vai struktūrvienības nepieciešams iesaistīt saskaņošanas procesā. Lai ieviestu automātiskās saskaņošanas plūsmas, nepieciešami skaidri definēti kritēriji un saskaņošanas protokoli. MI risinājums var tikt izmantots saskaņošanas plūsmās, ja netiek pieņemts lēmums par dokumenta izpildi.

	Dokumentu pārskatīšana, kvalitātes kontrole
	Ar MI risinājumiem tiek veikta dokumentu sākotnējā pārbaude un uzraudzība pirms apstiprināšanas (piemēram, atbilstība normatīvajos aktos noteiktajam vizuālajam noformējumam). Var tikt analizēts dokumentu formāts – fonts, krāsas, logotips, teksta izkārtojums.

	Informācijas meklēšana
	MI risinājums, kas darbojas kā virtuālais asistents, ir noderīgs lielās pārvaldēs vai VDVC, lai ātri un precīzi atbildētu uz darbinieku jautājumiem par katra uzņēmuma specifiskiem procesiem attiecībā uz dokumentiem.


[bookmark: _Toc196896845]Attiecībā uz MI izmantošanu, VARAM jau šobrīd testē dokumentu vadības sistēmas MI risinājumu, kas var potenciāli sniegt ieguvumus dokumentu aprites un pārvaldības uzlabošanā, vienlaikus jāatzīmē, ka šajā MI testēšanas fāzē par potenciālajiem ieguvumiem  un turpmāko izmantošanu VDVC ietvaros šobrīd sniegt vērtējumu ir pāragri. 

[bookmark: _Toc207188556]1.5.	VDVC juridiskais modelis 
Lai nodrošinātu kvalitatīvu, efektīvu un vienotu dokumentu pārvaldības pieeju valsts pārvaldes iestādēs, jau līdzšinēji ir ticis praktiski īstenots centralizēts dokumentu pārvaldības pakalpojums, kas ietver dokumentu vadības sistēmas uzturēšanu, lietotāju atbalstu, klasifikācijas pārvaldību, metodisko vadlīniju piemērošanu, kā arī dokumentu aprites organizēšanu atbilstoši normatīvo aktu prasībām.
Minētais pakalpojums līdz šim tika nodrošināts vairākām iestādēm, tomēr bez skaidri institucionalizētas struktūras vai vienotas identitātes. Atbilstoši labajai pārvaldībai un, ņemot vērā pakalpojuma būtisko nozīmi un pieaugošo iestāžu iesaisti, centralizētas dokumentu pārvaldības funkcija ir  konceptualizēta piešķirot tai skaidru lomu valsts pārvaldes atbalsta sistēmā. 
VARAM šobrīd nodrošina VDVC pakalpojumu sniegšanu atbilstoši noslēgtajām starpresoru vienošanās ar KEM, VAS, kā  arī noslēgtajam sadarbības līgumam ar TA, izmantojot Valsts pārvaldes iekārtas likuma VII nodaļā "Sadarbība valsts pārvaldē" noteiktos sadarbības nosacījumus. Vienlaikus, VARAM ieskatā, attiecībā uz turpmāko rīcību, izstrādājot konceptuālo ziņojumu par vienotu dokumentu pārvaldības koncepciju valsts pārvaldē, un lai pieņemtu lēmumu par turpmāku centralizācijas virzību būs nepieciešams veikt grozījumus normatīvajos aktos, kā arī izstrādāt jaunus normatīvos aktus. VDVC dokumentu pārvaldības centralizācijas realizācijai nepieciešamā tiesiskā ietvara padziļināta izvērtēšana tiks veikta konceptuālā ziņojuma izstrādes procesā saskaņā ar Ministru kabineta 2014.gada 2.decembra noteikumiem Nr.737 "Attīstības plānošanas dokumentu izstrādes un ietekmes izvērtēšanas noteikumi", ņemot vērā, ka tiks sniegts gan detalizēts izmaksu izvērtējums, gan VARAM piedāvātā risinājuma vai risinājumu varianti, kopsakarā ar VARAM veikto dokumentu pārvaldības procesu izpēti valsts pārvaldē. Uzsveram, ka konceptuālu ziņojuma izstrāde nepieciešama, jo MK būs nepieciešams pieņemt konceptuālu lēmumu par turpmāko rīcību - vai virzīties uz dokumentu pārvaldības procesu centralizāciju un kādā veidā (izvēloties konkrētu piedāvāto risinājumu). 
Attiecīgi, konceptuālajā ziņojumā VARAM iekļaus izvērtējumu par nepieciešamajiem normatīvo aktu grozījumiem, piedāvājot konkrētu to uzskaitījumu (gan MK noteikumu, gan likuma līmenī, ja tas būs nepieciešams). 
VDVC ir VARAM struktūrā, kur pakalpojumi tiks sniegti dažādiem valsts pārvaldes resoriem,  starpresoru vienošanās un sadarbības līgumu sagatavošanas procesā būs  nepieciešams vienoties par sadarbību un skaidri definēt finansējuma piešķiršanas un pārdales principus, nosakot VDVC informācijas sistēmas uzturēšanas maksas/sistēmas lietošanas maksas segšanas kārtību.
[bookmark: _Toc196896850][bookmark: _Toc207188557]1.6.	Izaicinājumi un iespējas dokumentu pārvaldības centralizācijā valsts pārvaldē 

Lai celtu valsts pārvaldes produktivitāti, nepieciešama atbilstoša infrastruktūra – dokumentos ietvertā informācija, jeb dati ir pieejami piemērotā formātā un darbiniekiem ir prasmes ar tiem strādāt. Tikpat būtiskas ir arī prasmes šo infrastruktūru efektīvi izmantot. Šobrīd aizvien ir valsts iestādes, kuras lietvedības kapacitātes trūkuma dēļ vai mazā dokumentu skaita dēļ, dokumentus reģistrē, izmantojot Excel tabulas, nevis vienotas sistēmas, kas kavē procesu efektivitāti, kā arī samazina datu izmantošanas potenciālu. Tāpēc ir svarīgi attīstīt un ieviest efektīvākus un drošākus un tajā pašā laikā pietiekami ekonomiskus risinājumus.
Lai tas izdotos, sistēmai ir jābūt veidotai pēc principa Digital by Design – digitālai jau no paša sākuma. Pašlaik daudzās iestādēs analogie, papīra formāta dokumentu pārvaldības procesi tiek vienkārši pārnesti digitālā vidē, neattīstot tos atbilstoši digitālās pārvaldības iespējām. Lai to mainītu, procesi jāveido digitāli pēc būtības – ar lietotājam ērtu, intuitīvu un integrētu pieeju. Sistēmas centrā jābūt lietotājam. 
Savukārt, sistēmas izveidē ņemot vērā principu Archiving by Design – nodrošina, ka informācijas arhivēšanas prasības tiek ņemtas vērā jau dokumentu un informācijas sistēmu izstrādes vai ieviešanas sākumposmā. Tas paredz, ka arhīva vajadzībām nepieciešamie metadati, formāti un glabāšanas noteikumi tiek ieplānoti laikus, nevis risināti pēc fakta. Šāda pieeja nodrošina ilgtermiņa pieejamību, autentiskumu un atbilstību arhīvu normatīvajiem aktiem, samazinot riskus un izmaksas nākotnē.
Valsts pārvaldei ir jāapzinās tai pieejamo datu stratēģiskā nozīme – tie ir resurss, ko iespējams izmantot lēmumu pieņemšanā, proaktīvu pakalpojumu sniegšanā un pārvaldības kvalitātes uzlabošanā. Nepieciešams veidot vidi, kas veicina efektīvu datu analīzi, nodrošina savstarpēji integrētas datu plūsmas starp iestādēm un balstās uz vienotu politiku datu izmantošanā.
Digitalizācija prasa ne tikai tehnoloģiskas izmaiņas, bet arī domāšanas maiņu – no vertikālas, hierarhiskas lēmumu pieņemšanas uz horizontālu sadarbību. Ir jāizvērtē, kā valsts pārvalde organizē savu darbu un kā tā varētu mazināt birokrātisko slogu gan sev, gan sabiedrībai. Nepieciešams mainīt darba kultūru un pieeju, kā tiek izmantoti dati, kā notiek sadarbība veidojot uz informāciju un datiem balstītu, caurskatāmu un efektīvu pārvaldību, jo valsts attīstība ir tik spēcīga, cik labi strādā tās institūcijas. Digitalizācija ir izšķirošs faktors šīs produktivitātes uzlabošanā. Valsts pārvaldes struktūrvienībām ir jāatmet SILOS pieeja [footnoteRef:3] (Silo approach) un  jāsadarbojas gan politiskajā, gan praktiskajā līmenī, lai nodrošinātu efektīvu dokumentu digitālo pārvaldību. Dokumentu pārvaldības standartizācijas un digitalizācijas ieguvumi nav simetriski – vienam tā sniedz priekšrocības, citam var radīt sākotnējas grūtības pārorientēties uz jauno procesu, un  šādas pārmaiņas būtiski maina ierastos domāšanas modeļus. Valsts pārvaldē strādājošiem, kur pienākumi ietver dokumentu radīšanu ir jāiegūst zināšanas par dokumentu vadības sistēmas izmantošanu teicamā lietotāja līmenī, savukārt, lietvežiem ir jāstiprina savas zināšanas IT jomā, lai spētu veikt vienkāršākas izmaiņas DVS. [3:  Termins ir plaši izmantots organizāciju pārvaldībā un publiskajā sektorā, īpaši, kad runā par sadarbības trūkumu starp struktūrvienībām vai institūcijām.] 

Latvijā digitālās dokumentu vadības sistēmas valsts pārvaldē sāka izmantot jau 2000.gadu sākumā. Piemēram, "DocsVision" tika ieviesta Iekšlietu ministrijā 2005. gadā, bet viena no visplašāk lietotajām sistēmām ir “LIETVARIS”, ko izstrādājis  SIA "ZZ Dats", tāpat, labi zināmas un daudzviet izmantotas ir  DVS “DocLogix”, “Namejs” un “Medus”. Šobrīd praktiski visā valsts sektorā tiek izmantota kāda no digitālajām dokumentu vadības sistēmām. Izstrādātāji piedāvā savu redzējumu par dokumentu pārvaldību, bet katra iestāde interpretē un konfigurē iegādāto sistēmu pēc savām vajadzībām. Katra iestāde patstāvīgi iegulda resursus DVS iegādei, uzturēšanai un pielāgošanai – dokumentu plūsmu, piekļuves tiesību, veidlapu, dokumentu kartiņu, reģistrēšanas principu un informācijas sistēmu integrācijas izveidei, kā arī iekšējo dokumentu pārvaldības noteikumu formulēšanai. Neraugoties uz digitalizāciju, daudzviet tiek saglabāti tie paši procesi, kas tika izmantoti papīra lietvedībā. Šāda decentralizēta pieeja samazina efektivitāti, drošību un caurskatāmību. Lai uzlabotu dokumentu pārvaldību, ir nepieciešama vienota, centralizēta dokumentu vadības sistēma, kas samazinātu dokumentu dublēšanos, lieku reģistrēšanu un pārsūtīšanu gan iestādes, gan visas valsts pārvaldes līmenī. Vienlaikus jānodrošina lielāka atklātība un caurskatāmība par lēmumiem valsts pārvaldē.
Joprojām daudzās iestādēs dokumentu arhivēšanu saista tikai ar dokumentiem papīra formātā, un lielākajai daļai lietvežu un iestāžu arhivāru trūkst zināšanu un prasmju darbā ar elektroniskajiem dokumentiem, kas rada risku elektronisko dokumentu ilgtermiņa saglabāšanai, par ilgstoši glabājamo dokumentu saglabāšanu (no 10 gadiem līdz pat 75 gadiem, saskaņā ar normatīvajiem aktiem, atbild iestāde), kā arī kavē pastāvīgi glabājamo dokumentu un datu nodošanu glabāšanā LNA. Daudzos gadījumos pat veidojot DVS, iestāde nesasaista to klasifikācijas sistēmas (mapju struktūru) ar LNA saskaņotajām klasifikācijas shēmām kā rezultātā veidojas no saskaņotās klasifikācijas shēmas  atšķirīgas lietas, kas apgrūtina dokumentu aprakstīšanu. 
Pārejot uz DVS lēmuma pieņemšanas process (vizēšana, saskaņošana utt.), parādās nevis uz paša dokumenta, bet gan ir uzdevumi un metadati sistēmā. Ja šie saistītie dati netiek arhivēti kopā ar dokumentu, tiek zaudēta būtiska informācija.
Praktiski nevienai no esošajām sistēmām nav pilnvērtīga arhivēšanas moduļa, kas ļautu izgūt nepieciešamos datus no sistēmas uzskaites sarakstu un aprakstu veidošanai. Aprakstīšana notiek manuāli, kas rada augstu risku kļūdu iespējamībai. 
VARAM plāno uzsākt dokumentu pārvaldības procesu sākotnējo izpēti valsts pārvaldē un  ne vēlāk kā līdz 2026.gada nogalei sagatavot un iesniegt izskatīšanai Ministru kabinetā konceptuālo ziņojumu par vienotas dokumentu pārvaldības koncepciju valsts pārvaldē, lai pieņemtu lēmumu par turpmāku centralizācijas virzību. Uzdevuma veiksmīgai realizācijai visām valsts pārvaldes iestādēm ir nepieciešams sniegt VARAM nepieciešamo atbalstu, kā arī nodrošināt informācijas un datu pieejamību šī uzdevuma īstenošanai.
[bookmark: _Toc196896851][bookmark: _Toc207188558]2.	Citu valstu pieredze vienotu pakalpojumu centru izveidē 

Vienotu pakalpojumu centri (turpmāk – VPC) valsts pārvaldē pirmo reizi parādījās 1990.gados Austrālijā un Kanādā (Juozapavicius, 2000). Kopš tā laika VPC ir kļuvuši ārkārtīgi populāri publiskajā sektorā, un tie pat tika raksturoti kā "globāla tendence” (Elston un MacCarthaigh, 2014).
Pēdējo 20–30 gadu laikā vairāki liela mēroga VPC projekti ir ieviesti Dānijā, Igaunijā, Īrijā, Nīderlandē, Somijā, Zviedrijā, kā arī Apvienotajā Karalistē, Austrālijā un Amerikas Savienotajās Valstīs (Boon, 2019). Šie piemēri nepārprotami ir iedvesmoti no anglosakšu vadības pieejas, kas uzsver efektivitāti, centralizāciju un resursu racionālu izmantošanu.
Pamatojoties uz dažādiem avotiem (Bond, 2019), VPC visbiežāk ir trīs galvenie pamatojumi:
· izmaksu samazināšana saistībā ar atbalsta procesiem. To paredzēts panākt ar mēroga un darbības apjoma ekonomiju, darbību dublēšanās samazināšanu, nevajadzīgu funkciju likvidēšanu, sinerģiju radīšanu un zemākām personāla izmaksām (atsaucoties uz Raudla un Tammel, 2015).
· atbalsta procesa kvalitātes uzlabošana, pateicoties specializācijai. Tas darbiniekiem ļauj kvalificēties, pilnveidot savas zināšanas saturiskajos un tehnoloģiskajos jautājumos, stiprināt prasmes, kā arī dalīties pieredzē un praksē. Apvienojot atbalsta funkcijas, VPC bieži vien spēj piesaistīt inovācijas un investīcijas, kas mazākām organizācijām nebūtu iespējamas.
· Atbalsta procesu centralizācija ļauj iestādēm koncentrēties uz galvenajiem uzdevumiem, no tām tiek noņemtas ikdienas rūpes nebūtiskām atbalsta aktivitātēm un  atslogojot no šie pienākumiem un nodrošinot efektīvāku atbalstu, VPC var veicināt kvalitātes uzlabojumus organizācijas pamatdarbībā.
Vairāki citu valstu piemēri demonstrē, ka vienotu dokumentu vadības centru izveide valsts pārvaldē var ievērojami uzlabot administratīvo efektivitāti, samazināt izmaksas un veicināt pārskatāmību, tomēr šādu sistēmu ieviešana prasa rūpīgu plānošanu, atbilstošu resursu piešķiršanu un darbinieku apmācību, lai nodrošinātu veiksmīgu pāreju un ilgtspējīgu efektīvu centru darbību.

Centralizētas dokumentu pārvaldības sistēmas izveide Igaunijā
· 2026. gada pirmajā pusē paredzēts ieviest vienotu dokumentu pārvaldības sistēmu Igaunijā. Sistēma aptvers lielāko daļu valsts pārvaldēs iestāžu – ministrijas, iestādes, padotības iestādes, tiesas, cietumi un valsts skolas (izņemot Ārlietu ministriju un drošības iestādes). Sistēmas izmaksas sasniegs 2,3 miljonus eiro. Pašlaik tiek lietotas 7–8 dažādas sistēmas, kuru uzturēšana ir dārga. Vienotā sistēma ļaus samazināt izmaksas un vienkāršot dokumentu apriti starp iestādēm. Kā galvenos ieguvumus Valsts Koplietošanas pakalpojumu centrs norāda:
· Efektīvāku sadarbību starp iestādēm, bez nepieciešamības sūtīt vēstules starp dažādām sistēmām; 
· Ātrāku lēmumu saskaņošanu, kas nāks par labu arī iedzīvotājiem;
· Vienots publiskais dokumentu reģistrs nodrošinās vienkāršāku piekļuvi informācijai; 
· Samazinātas izmaksas un sistēmas uzturēšanas sarežģītība, apvienojot sistēmas vienā;
· Nodrošināta mūsdienīga, modulāra un mākoņrisinājumos balstīta sistēma, bez licencēšanas izmaksām;
· Vienkāršota dokumentu aprite starp iestādēm, izvairoties no manuālas dokumentu sūtīšanas un ievades.
[bookmark: _Toc1614570161][bookmark: _Toc196896852][bookmark: _Toc207188559]3. VDVC darbības risinājumi 
[bookmark: _Toc196896853][bookmark: _Toc207188560]3.1. Darbības metodoloģiskie aspekti
Lai gan izmaksu ietaupījumi saistībā ar atbalsta procesiem šķiet galvenais dzinējspēks, kas veicina centralizētu pakalpojumu ieviešanu, valdības motivē arī vēlme uzlabot efektivitāti un iekšējo pakalpojumu kvalitāti, apvienojot resursus, zināšanas un veicinot specializāciju. Apvienojot atbalsta procesus, valsts iestādēm ir vairāk resursu, ko veltīt to pamatfunkcijām un pakalpojumiem sabiedrībai. Eiropas Komisijas 2020. gada pētījums par vienotu pakalpojumu centru (turpmāk - VPC) izveidi (turpmāk – EK pētījums) valsts pārvaldē minēts, ka vienotu pakalpojumu centri tika veidoti  jau divtūkstošo gadu sākumā. Šādai centralizācijai nav viena noteikta organizatoriskā modeļa – pastāv dažādi varianti, un prakse vēl aizvien attīstās. Pakalpojuma risinājumi ir atkarīgi no pieejas (piemēram, “no augšas uz leju” jeb obligāta, vai “no apakšas uz augšu” jeb brīvprātīga) un tvēruma (viena vai vairāku atbalsta funkciju centralizācija). Lai gan privātajā sektorā VPC ir ieviesti jau plaši un ilgstoši, to ieviešanai publiskajā sektorā nepieciešams risināt vairākus dizaina un ieviešanas izaicinājumus. Tie ietver būtisku jautājumu izvērtēšanu, piemēram: kāds būs piedāvāto funkciju apjoms un raksturs – vai tie būs pilnībā standartizēti vai pielāgojami iestādes vajadzībām?  Kā tiks definēti un uzraudzīti kvalitātes standarti? Tā kā VPC izveide ir liela mēroga pārmaiņu process, ir rūpīgi jāizvērtē labākā stratēģija, kā rīkoties ar potenciālo pretestību un mazināt neveiksmes riskus[footnoteRef:4]. Iepriekšminētie jautājumi ir izvērtēti un ņemti vērā šajā ziņojumā. [4:  Eiropas Komisija (2020).The organisation of Shared Service Centres (VPCs) in public administration. Pieejams: https://op.europa.eu/en/publication-detail/-/publication/c8337711-2d67-11ec-bd8e-01aa75ed71a1/language-en] 

Lēmums par to, vai funkcijas veikt pašiem vai pirkt no ārpuses ("veidot vai pirkt”), ir ticis analizēts vairākos pētījumos (piemēram, Raudla un Tammel, 2015)[footnoteRef:5], kuros apskatīti šāda lēmuma plusi un mīnusi. Tajos ietvertie faktori ir, piemēram, šādi: [5:  Raudla, R., and Tammel, K., ‘Creating shared service centres for public sector accounting. Accounting’, Auditing & Accountability Journal, Vol. 28 No 2, 2015, pp. 158–179.] 

· Vadība: Valsts pārvalde ir atbildīga par visiem ar iekšējo pakalpojumu izstrādi un sniegšanu saistītajiem aspektiem, savukārt ārpakalpojumu gadījumā tai vajadzētu būt iespējai koncentrēties uz stratēģiskiem jautājumiem.
· Kontrole: Nodrošinot pakalpojumus iekšēji, tiek saglabāta pilnīga operacionālā kontrole; ārpakalpojumos operacionālie lēmumi tiek nodoti ārējiem pakalpojumu sniedzējiem.
· Risks: Nodrošinot pakalpojumus iekšēji, visi ar pakalpojumu izstrādi un sniegšanu saistītie riski gulstas uz organizāciju, savukārt ārpakalpojumu gadījumā pastāv iespēja šos riskus dalīt ar pakalpojumu sniedzēju, izmantojot līgumus.
· Investīcijas: Nodrošinot pakalpojumus iekšēji, nepieciešamas sākotnējas investīcijas infrastruktūrā vai vismaz esošās infrastruktūras uzturēšanā, kamēr ārpakalpojumu gadījumā investīcijas tiek iekļautas līguma cenā.
· Elastība: ir visumā strīdīgs jautājums attiecībā uz to, vai iekšējie pakalpojumi vai ārpakalpojumi nodrošina lielāku pielāgošanās spēju. Teorētiski ārējie pakalpojumu sniedzēji varētu būt raitāki, reaģējot uz izmaiņām vajadzībās, jo uz tiem attiecas mazāk procesuālu ierobežojumu. Taču praksē noteikti nosacījumi var būt „iesaldēti” līgumā, kas apgrūtina pakalpojuma saņēmējam raiti reaģēt uz nepieciešamajām izmaiņām vai pakalpojuma sniegšanu steidzamības kārtā. 
VPC no standarta ārpakalpojuma sniedzējiem būtiski atšķiras ar savu pārvaldības modeli. Pakalpojuma saņēmēji ne tikai finansē pakalpojuma saņemšanu, bet arī aktīvi piedalās lēmumu pieņemšanā par VPC darbību un pakalpojumu sniegšanu, raugoties uz „klientu” kā  „sadarbības partneri”, bet pašu VPC – tikai daļēji autonomu (Schulman u.c., 1999)[footnoteRef:6]. Tas pārveido darījuma  attiecības (tikai pasūtītā pakalpojuma piegāde) uz pastāvīgu sadarbību, kur no VPC tiek sagaidīta nepārtraukta pilnveidošanās (Bangemann, 2005)[footnoteRef:7].  [6:  Schulman, D.S., Harmer, M.J., Dunleavy, J.R., Lusk, J.S., Shared Services: Adding Value to the Business Units, Wiley, 1999.]  [7:  Bangemann, T. O., Shared services in finance and accounting, Gower Publishing Limited, Aldershot, 2005] 

EK pētījumā ir piedāvātas  divas pārmaiņu ieviešanas stratēģijas. Visaptveroša, strauja pārmaiņu stratēģija („big bang”) ir mērķorientēta: tiek izveidots ideālais vienota pakalpojumu centra  (VPC) dizains un ieviests pēc iespējas ātrāk, proti  visas izmaiņas tiek ieviestas vienlaicīgi un uzreiz, nevis pakāpeniski. Šādām straujām pārmaiņām ir priekšrocība – iesaistītajām pusēm ir skaidrs priekšstats par formu, struktūru un ieviešanas veidu. Šāda pieeja neļauj pretestībai pieņemties spēkā. Taču, protams, arī šī stratēģija sevī ietver riskus. Viens no tiem ir pretestība straujām pārmaiņām. Tā kā VPC tiek ieviests īsā laikā, problēmas kļūst redzamas tikai pēc ieviešanas, un tās parasti nākas risināt par augstu izmaksu un iesaistes cenu (Wagenaar, 2006)[footnoteRef:8]. [8:  Wagenaar, R. W., ‘Governance of Shared Service Centers in Public Administration: Dilemma’s and Trade-offs’. Presented at the Proceedings of the International Conference on Electronic Commerce (ICEC), 2006.] 

Alternatīva stratēģija centralizācijai ir pakāpeniska pārmaiņu ieviešana, kas ļauj iesaistītajām pusēm pakāpeniski pielāgot dizainu atbilstoši konstatētajiem izaicinājumiem un vajadzībām. Izmantojot šo pieeju iebildumus var risināt visos projekta ieviešanas posmos, nodrošinot laiku sarunām un pielāgošanai. Iesaistīto pušu atbalsts un komunikācija ar VPC tiek uzskatīts par būtisku aspektu pakalpojuma kvalitātes nodrošināšanai. Procesa gaitā ir iespēja mācīties, un iesaistītās struktūrvienības izjūt solidāru atbildību un ieinteresētību par pakalpojuma kvalitāti. Tomēr arī šīs stratēģijas biežākie riski ir – zema veiktspēja un lēns pārmaiņu īstenošanas temps. 
Informatīvajā ziņojumā minētā VDVC darbībā un centralizēta dokumentu pārvaldības pakalpojuma sniegšanā valsts pārvaldes iestādēm, tiks izmantotas abu iepriekšminēto stratēģiju potenciālās priekšrocības, vienlaikus minimizējot iespējamos riskus plānojot pakāpenisku pāreju vērtējot gan iestāžu vēlmi pievienoties, gan to pievienošanās potenciālu.
VDVC īstenošanā ir plānots cieši sadarboties ar dokumentu pārvaldības pakalpojuma saņēmējiem un paplašinoties VDVC klientu skaitam,  gan izstrādājot VDVC pakalpojuma plānu (Service blueprint) un dizainu, procesu analīzi un standartizāciju, dokumentu pārvaldības vadlīnijas un citos svarīgos pakalpojuma veidošanas etapos. Ņemot vērā, ka digitālas dokumentu pārvaldības sistēmas lietotāji ir teju visi  pievienoto valsts pārvaldes iestāžu  darbinieki, VDVC darbībā kā būtisks pakalpojuma nodrošināšanas elements ir plānots lietotāju atbalsts, apmācības, procesu pilnveidošana un apmierinātības mērīšana. 
[bookmark: _Toc196896854][bookmark: _Toc207188561]3.2. VDVC institucionālais  risinājums
VARAM saskaņā ar 2023.gada 24.februārī  noslēgto starpresoru vienošanos par atbalsta funkciju nodrošināšanu KEM sniedz atbalstu, tai skaitā dokumentu pārvaldības pakalpojumiem. Sākot ar 2025. gadu,  centralizēts dokumentu pārvaldības pakalpojums tiek nodrošināts Valsts administrācijas skolai un Tieslietu akadēmijai. Ņemot vērā iepriekš minēto, VARAM, sniedzot dokumentu pārvaldības pakalpojumu, šobrīd jau īsteno VDVC modeli.  2026.gada sākumā VDVC plāno nodrošināt centralizētu dokumentu pārvaldības pakalpojumu VARAM resora  iestādēs. Sākot ar 2026.gadu ir plānots uzsākt Pilotprojektu TM resora dokumentu pārvaldības procesu integrāciju, sākotnēji veicot dokumentu pārvaldības procesu analīzi, dokumentu pārvaldības sistēmas konfigurāciju un pielāgošanu, datu pārnesi (ja nepieciešams)  un pakāpeniski nodrošinot TM resora iestādēm atbalstu dokumentu pārvaldības organizēšanā.
Šobrīd VDVC funkciju nodrošina VARAM Lietvedības nodaļa, taču paplašinoties VDVC klientu skaitam, jau 2026.gadā ir plānots izveidot atsevišķu struktūrvienību ar perspektīvu attīstīties atbilstošā kapacitātē.
VDVC ietvaros tiktu turpināta un attīstīta:
· dokumentu vadības sistēmas tehniskā uzturēšana un konfigurēšana,
· klasifikācija un metadatu vadība,
· dokumentu aprites procesu pārvaldība un to atbilstības nodrošināšana,
· metodiskais atbalsts un lietotāju apmācības,
· normatīvās prasības izpildes uzraudzība dokumentu aprites jomā.
VDVC ieviešana kā konceptuāla un institucionāli atpazīstama struktūra sniegs iespēju:
· veicināt iestāžu uztveri par šo pakalpojumu kā profesionālu, drošu un centralizētu atbalsta mehānismu;
· nostiprināt atbildības sadalījumu;
· ilgtermiņā nodrošināt ilgtspēju, kapacitātes plānošanu un pakalpojuma kvalitātes attīstību.
VDVC dokumentu pārvaldības īstenošanas konceptā ir jādefinē centralizācijas pamatprincipi un plānotie ieguvumi, kā arī tieši un nepārprotami jāatspoguļo vismaz šādus aspektus:
· VDVC dokumentu pārvaldības pakalpojuma saturs, nosacījumi, kopējais tvērums, kvalitātes un apjoma rādītāji;
· koplietošanas pakalpojuma potenciālie lietotāji, ieguvumu izmantošanas pieeja un orientējošs īstenošanas plāns;
· tehnoloģiskā infrastruktūra un risinājumi, kas nepieciešami koplietošanas pakalpojuma nodrošināšanai; 
· pakalpojuma finansēšanas modelis un aprēķinātais nepieciešamais finanšu apjoms;
· koplietošanas pakalpojuma sniegšanas un saņemšanas tiesiskais ietvars.

[bookmark: _Toc196896855][bookmark: _Toc207188562]3.3. Priekšnoteikumi centralizācijas nodrošināšanai (VDVC)
· Skaidra pārvaldības struktūra un atbildība - noteiktas skaidras atbildības un vadības struktūra – atbildīgais par dokumentu pārvaldības noteikumu ievērošanu, ikdienas uzraudzību  un kontroli;
· Savietojamība starp sistēmām - vienota platforma ir savienojama ar esošajām sistēmām un var viegli integrēt datus;
· Vienota platforma - visi dokumenti pieejami vienā sistēmā vai datu bāzē. Platformai jāatbalsta iestādes specifiskās prasības un vienlaikus jānodrošina vienota pieeja visām iesaistītām pusēm;
· Vienoti standarti un iekšējie normatīvie akti - vienoti dokumentu pārvaldes standarti –klasifikācijas shēma, drošības prasības un datu aizsardzības principi. Dokumenti un datnes veidoti pēc vienotiem principiem, kas nodrošina vieglu dokumentu meklēšanu un atpazīšanu;
· Atbalsts un apmācības - nodrošinātas personāla apmācības par jauno sistēmu un jauniem standartiem attiecībā uz dokumentu pārvaldību. Apmācības nodrošina efektīvu sistēmas izmantošanu un mazina kļūdu iespējamību, kā arī nodrošina iespēju pārraudzīt un paaugstināt personāla zināšanu, iemaņu līmeni;
· Sistēmas monitorings un uzlabojumi - regulārs monitorings un dokumentu pārvaldības sistēmas darbības analīze, uzlabojumu plānošana, lai sistēma atbilstu iestādes vajadzībām un jaunākajiem tehnoloģiju un drošības standartiem.
· Integrācija ar Vienoto valsts arhīvu sistēmu - ilgstoši  un pastāvīgi glabājamo dokumentu identifikācijai, automatizētai aprakstīšanai un nodošanai glabāšanā LNA.  

[bookmark: _Toc1229426130][bookmark: _Toc196896856][bookmark: _Toc207188563]3.4. Ceļa karte VDVC izveidei un iestāžu pārejai 

Ceļa karte, tai skaitā VARAM un TM resoru pievienošanās plāns VDVC ir izstrādāts, pamatojoties uz spēkā esošajiem politikas plānošanas dokumentiem un veiktās priekšizpētes rezultātiem sadarbībā ar “KPMG Baltics SIA”. 
[bookmark: _Toc196896857][bookmark: _Toc207188564]3.4.1. Riski
	Ceļa karte veidota, ņemot vērā identificētos riskus.

	Identificētais risks
	Varbūtība
	Ietekme
	Mazināšanas pasākumi
	Atbildīgais

	1. Projektu vadības (organizatoriskie) riski

	Neprecīzu aktivitāšu plānošana un termiņu neievērošana, laika trūkums aktivitāšu izpildei
	3
	4
	· Izvēlēts Projekta vadītājs ar plašu pieredzi projektu vadībā, pieredzi precīzu darba uzdevumu definēšanā un komandas vadībā.
· Projekta izstrādei piesaistīti pieredzējuši un kvalificēti eksperti.
· Rūpīgi izplānota aktivitāšu secība un saturs, izvēlēta pakalpojuma sniegšanai optimālā organizatoriskā struktūra, kā arī identificēta pakalpojuma sniegšanai piemērotākā metodoloģija.
· Organizējot regulāras tikšanās ar ieinteresētajām pusēm (Projekta ieviešanas komandu, TM resoru, DVS sistēmas piegādātāju u.c.), tiks detalizēti izrunāti individuālie darba uzdevumi. Papildus tam, Projekta vadītājs regulāri komunicēs ar katru personu individuāli, pārliecinoties par to, ka darba uzdevums ir saprasts pareizi.
· Projekta vadītājs regulāri sekos līdzi paredzēto aktivitāšu izpildei, kā arī cilvēkresursu pietiekamībai, izvērtējot katra iesaistītā kopējo noslodzi, kopējos projekta termiņus un aizvietojamību. Nepieciešamības gadījumā tiks piesaistīts arī cits/papildu atbilstošs personāls ar nepieciešamajām zināšanām, pieredzi un izglītību veicamā pakalpojuma jomā.
	VARAM

	Grūtības projekta vadībai un iestāžu pārstāvjiem pieņemt lēmumus
	2
	5
	· Regulāra, savlaicīga komunikācija ar VARAM un TM augstāko vadību/ atbildīgajiem pārstāvjiem. Plaša ieinteresēto pušu iesaiste. Izmaiņu vadība un gaidu vadība.
	VARAM/ TM

	Jaunu prasību parādīšanās ārpus projekta sākotnējās darbības jomas, nepietiekama rekomendāciju pielāgošana iestāžu specifikai
	2
	3
	· Cieša sadarbība starp projekta vadītāju un iesaistītajām iestādēm, citām iesaistītajām pusēm un ieinteresētajām personām. 
· Projekta īstenošanas plāns tiks ieviests pakāpeniski, informējot iesaistītās puses par tā progresu.
· Izmaiņas aktivitāšu plānošanā un saturā tiks veiktas pēc savstarpējas vienošanās ar ieinteresētajām pusēm.
· Tiks veikta detalizēta vajadzību analīze katrā iestādē pirms DVS izstrādes un ieviešanas.
· Pēc pilotprojekta ieviešanas pārskatīt dokumentu pārvaldības centralizācijas un standartizācijas projekta apjomu un kritērijus.
	VARAM/ VDAA

	Ieinteresēto pušu un galveno labuma guvēju pretestība pārmaiņām, negatavība iesaistīties
	2
	3
	Regulāra un aktīva komunikācija ar ieinteresētajām pusēm atbilstoši to iesaistes plānam par projekta mērķiem, ieguvumiem un ietekmi.
TM resora iesaiste lēmumu pieņemšanā un risinājumu izstrādē. Izveidota darba grupa, kas koordinē projektu un nodrošina informācijas apmaiņu. Atbildību un lomu sadalījums katrā iestādē.
•Apmācību un informatīvo sesiju rīkošana, lai mazinātu neskaidrības.

	VARAM/ TM

	2. Tehnoloģiskie riski

	IT riski, neatbilstoša tehnoloģiskā infrastruktūra
	3
	5
	•Nodrošināt pakāpenisku pāreju uz jaunu DVS, lai minimizētu traucējumus ikdienas darbībā.
•Izstrādāt vadlīnijas, datu pieejas nodrošināšanai, ja novēroti ievērojami sistēmas darbības traucējumi, kas var būtiski kavēt pakalpojumu sniegšanu vai kritiskās funkcijas un procesu izpildē.
	VARAM/ VDAA

	Datu drošības un kiberdrošības riski
	2
	5
	•Veikt DVS drošības auditu un ieviest tehniskos risinājumus datu aizsardzībai un piekļuvei.
•Izstrādāt un ieviest IT drošības stratēģiju, kurā ietverta riska analīze, preventīvie pasākumi.
•Nodrošināt, ka sistēma atbilst ārējiem normatīviem aktiem par datu aizsardzību un informācijas drošību.
	VDAA

	Sistēmas savietojamības problēmas
	3
	4
	•Veikt sistēmu savietojamības analīzi un iespējas integrāciju nodrošināšanā pirms DVS ieviešanas.
•Sadarboties ar sistēmu piegādātājiem, lai izstrādātu pielāgojumus un integrācijas risinājumus.

	VDAA

	3. Finanšu riski

	Finansējuma trūkums projekta īstenošanai
	2
	5
	•Noteikt prioritātes un īstenot projektu pakāpeniski, atbilstoši noteiktam centralizācijas potenciālam un ieviešanas plānam.
•Veikt rūpīgu finanšu analīzi, precīzi nosakot visu darbu veikšanas izmaksas.
•Pēc pilotprojekta ieviešanas pārskatīt nepieciešamo finansējumu dokumentu pārvaldības centralizācijas un standartizācijas nodrošināšanai valsts pārvaldē.
	VARAM

	Monopols
	3
	4
	•Atklāts iepirkuma process ar skaidri definētiem kritērijiem.
•Noteikt ilgtermiņa saistības līguma nosacījumos, nosakot cenu pieaugumu griestus un kvalitātes standartus, kas piegādātājam jānodrošina līguma darbības laikā.
•Veicināt tirgus konkurenci, meklējot alternatīvas piegādātāju un tehnoloģiju platformas ārpus Latvijas. Regulāri pārskatīt tirgus piedāvājumu un sistēmas piemērotību valsts pārvaldes vajadzībām, lai nepieciešamības gadījumā plānotu pāreju uz citu risinājumu.
•iepirkuma līgumā ietverti īpaši nosacījumi gadījumam, ja piegādātāja īpašumtiesību struktūrā vai stratēģiskajā virzībā notiek būtiskas izmaiņas, piemēram:  pienākums izmaiņas saskaņot ar pasūtītāju, un iespēja pārņemt vai atpirkt risinājumu, ja piegādātājs maina darbības virzienu, kā arī aizliegums atsavināt produktu citam uzņēmumam, nesaskaņojot ar pasūtītāju
	VARAM



[bookmark: _Toc196896858][bookmark: _Toc207188565]3.4.2. Pilotprojekta  ieviešanas laika grafiks[footnoteRef:9] [9:  Jaunas DVS ieviešana un datu migrācija ir iespējama ņemot vērā  TM esošās saistības par DVS izmantošanu ] 

[bookmark: _Toc1611771119][bookmark: _Toc196896859][bookmark: _Toc207188566]3.5. Organizatoriskais modelis 
[image: ]
Avots: “KPMG Baltics SIA” Ziņojums 
[bookmark: _Toc428691423][bookmark: _Toc196896860][bookmark: _Toc207188567]3.6. Juridiskais modelis 
Izvērtējot iespējamos risinājumus juridiskajam modelim saistībā ar VDVC darbību un paplašināšanos, VARAM ņēma vērā šādus apsvērumus:
1. Izvērtēta VARAM kā nozares ministrijas loma attiecībā uz digitālās transformācijas jomu, pieredzi atbalsta funkciju nodrošināšanā arī pārresoru līmenī (KEM, Valsts administrācijas skolai un Tieslietu akadēmijai). Papildus ņemta vērā arī VDAA pieredze valsts digitālā atbalsta stiprināšanā un profesionalizācijā. 
Līdz ar to uzskatām, ka nebūtu lietderīgi veidot atsevišķu iestādi VDVC nodrošināšanai, jo piedāvātais risinājums sekmētu esošo resursu pārskatīšanu un procesu uzlabošanu, efektivitāti. 
2. VDVC turpinātu pieeju līdzīgi kā VPC[footnoteRef:10], nodrošinot valsts administratīvo izmaksu samazināšanu, konkrētajā gadījumā centralizējot dokumentu pārvaldības procesus, un pakāpeniski pievienojot valsts iestādes VDVC, tādējādi efektivizējot resursu izmantošanu.  [10:  VPC izveides ietvaros tiek nodrošināta centralizēta cilvēkresursu vadību, mācīšanās un attīstības procesus, grāmatvedību un personāla lietvedība.] 


[bookmark: _Toc196896861][bookmark: _Toc207188568][bookmark: _Toc1906704943]3.7. Finansēšanas modelis	 
Paredzams, ka periodā no 2026. līdz 2029. gadam, VDVC uzturēšanas izmaksas balstīsies uz Eiropas Reģionālās attīstības fonda (turpmāk - ERAF)[footnoteRef:11] finansējumu. Šis finansējums tiks izlietots  dokumentu pārvaldības procesa sākotnējas izpētes veikšanai  valsts pārvaldē,  pakalpojuma procesa projektēšanas un digitalizācijai, pakalpojuma plāna (Service blueprint) izstrādei, dokumentu pārvaldības procesu analīzei un standartizācijai, un citu izdevumu segšanai, kas radīsies, resoram pievienojoties VDVC Pilotprojekta  ietvaros.  [11:  Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākums "IKT risinājumu un pakalpojumu attīstība un iespēju radīšana privātajam sektoram"] 

Pēc 2029. gada, ņemot vērā centralizācijas tvērumu un rekomendēto organizatorisko modeli paredzētas  šādas valsts budžeta komponentes: 
[bookmark: _Toc549776944][bookmark: _Toc196896862] Lai nodrošinātu pārējo resoru pievienošanu un segtu izmaksas pēc 2029. gada, būs nepieciešams valsts budžeta finansējums (esošo izdevumu pārskatīšana resora ietvaros), kā arī nepieciešams piesaistīt nākamā ES fondu plānošanas perioda finansējumu. Centralizēta budžeta piešķiršana samazina izmaksas gan uzturēšanai, gan iespējamiem IS uzlabojumiem nākotnē. Izmantojot vienotas sistēmas risinājumu, tiek samazināts laiks sistēmas drošības risinājumiem, atjauninājumiem un darbības traucējumiem. Papildus informējam, ka VARAM konceptuālā ziņojuma sagatavošanas procesā, kas paredzēts Ministru kabineta sēdes protokollēmuma projektā, iekļaus izvērtējumu par pasākuma atbilstību Komercdarbības atbalsta kontroles likuma 5.pantam. Papildus paskaidrojam, ka VDVC uzturēšana  tiks segta no iesaistīto institūciju budžeta esošā finansējuma ietvaros, kā arī piesaistot Eiropas Savienības fondu finansējumu (no ERAF finansējuma[footnoteRef:12], kura ietvaros  piešķirtais finansējums  nekvalificējas kā komercdarbības atbalsts).  [12:  Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" īstenošanas noteikumi] 


[bookmark: _Toc207188569]4. Dokumentu pārvaldības centralizācijas ietekmes izvērtējums 
[bookmark: _Toc408502258][bookmark: _Toc196896863][bookmark: _Toc207188570]4.1. Risinājumu ieviešanas izmaksu un ieguvumu analīzes rezultāti 
Valsts pārvaldes modernizācijas plānā 2023.–2027. gadam (apstiprināts ar MK  2023.gada 8.maija rīkojumu Nr.240) norādīts, ka atbalsta funkciju standartizācija un centralizācija spēj sniegt ekonomiskus ieguvumus un uzlabot sniegto pakalpojumu kvalitāti un efektivitāti. Ilgtermiņa ekonomiskie ieguvumi, galvenokārt, balstās uz slodžu ietaupījumu, kas rodas, digitalizējot procesus un automatizējot administratīvās darbības. “KPMG Baltics SIA” nodevuma izstrādes laikā ir sagatavojis aplēses par ieguvumiem no slodžu ietaupījuma.
“KPMG Baltija SIA” eksperti VDVC Pilotprojekta ietekmi izvērtēja, aprēķinot lietvežu atalgojuma izmaksas un ieguvumus un VDVC IS licenču izmaksas. Izmaksu un ieguvumu aprēķinos tiek pieņemts, ka lietvežu atalgojuma nākotnes izmaksu izaugsmes noteikšanai piemērojama Eiropas Centrālās bankas (ECB) vidējā termiņa inflācijas mērķa likme 2% apmērā gadā. Aprēķinātās vērtības norādītas faktiskajā scenārijā, nepiemērojot diskonta likmi. Aprēķinātās atalgojuma vērtības izteiktas bruto atalgojumā, neiekļaujot darba devēja VSAOI, un licenču maksas norādītas bez PVN. 
Tiek pieņemts, ka VDVC IS licences tiek nodrošinātas viena līguma ietvaros līdz 2030.gadam, cenai uz vienu licenci nemainoties.
Tiek pieņemts, ka viens VDVC lietvedis mēnesī apstrādā 2000 dokumentus un, neskaitot VDVC efektivitātes ietekmē radušās izmaiņas, dokumentu skaits TM resora iestādēs paliek nemainīgs. Iestādei, saņemot VDVC pakalpojumus, tās dokumentu skaitam tiek piemērots saņemto vēstuļu iestādes pārvaldības jautājuma daļai no visiem iestādes dokumentiem atbilstošs % samazinājums, kas balstās uz centralizētas dokumentu pārvaldības ieguvumiem un efektivitāti.

Slodžu ietaupījuma ieguvumi
Aprēķins veikts, pieņemot, ka vidējais viena lietveža atalgojums TM resora iestādēs 2024.gadā bija 19 758 EUR pirms nodokļu nomaksas. Izmaksu un ieguvumu aprēķinos tiek pieņemts, ka lietvežu atalgojuma nākotnes izmaksu izaugsmes noteikšanai piemērojama Eiropas Centrālās bankas (ECB) vidējā termiņa inflācijas mērķa likme 2 % apmērā gadā.
Aprēķinātās vērtības norādītas faktiskajās cenās, nepiemērojot diskonta likmi. Aprēķinātās atalgojuma vērtības izteiktas bruto atalgojumā, neiekļaujot darba devēja VSAOI,
Balstoties uz no TM  resora iestāžu iesniegtajiem datiem KPMG Baltija SIA un augstāk minētajiem pieņēmumiem, ka lietvežu skaits TM  resorā tiks samazināts par vismaz 25%, paredzams, ka VDVC Pilotprojekta ieviešana TM resora iestādēs laika posmā no 2025. līdz 2030. gadam tiks ietaupīti aptuveni 1 577 452 EUR atalgojuma izmaksās[footnoteRef:13].  [13:  Izmaksu ietaupījums ir indikatīvs un balstīts uz pašlaik pieejamajiem datiem. Pēc padziļinātas izpētes summa var mainīties] 

	Kopējās TM resora atalgojuma izmaksas bez VDVC Pilotprojekta ieviešanas 2025. līdz 2030. gadam
	 
	(EUR)
	 12 585 674,39 EUR

	Kopējās VDVC darbinieku atalgojuma izmaksas 2025. līdz 2030. gadam
	 
	(EUR)
	 11 008 222,06 EUR

	Darbinieku  atalgojuma ietaupījums valsts līmenī 2025. līdz 2030. gadam
	 
	(EUR)
	 1 577 452,33   EUR



Pilotprojekta nākamajos soļos, izvērtējot dokumentu pārvaldības funkciju un procesus, paredzēts veikt papildus detalizētus aprēķinus, kas ietvers arī izdevumus par resursu decentralizētu DVS iepirkšanai, konfigurēšanai un uzturēšanai, attiecīgi palielinot finanšu ieguvumu sadaļu.

Licenču izmaksas
Indikatīva budžeta aprēķināšanai ir apzināti esošie DVS piegādātāji VARAM un TM resorā, kā arī publiski tīmekļvietnē pieejamā informācija VDVC IS licenču izmaksu noteikšanai piemērojami vairāki scenāriji. 
Balstoties uz saņemtajiem datiem, paredzams, ka VDVC IS licences no 2025. līdz 2030. gadam TM resoram vidēji izmaksātu, aptuveni, 1 043 341 EUR. Pilotprojekta laikā ir plānots veikt padziļinātu analīzi par Pakalpojuma īstenošanas gaitu un izvērtēt ekonomiski izdevīgāku alternatīvu par TM resora pievienošanu VDVC bez DVS maiņas līdz esošā DVS piegādes līguma beigām (2030.gads).

[bookmark: _Toc207188571][bookmark: _Toc1062209017]4.2. Ieguvumi valsts, VARAM un TM līmenī	

Primāri ekonomiskie ieguvumi ilgtermiņā balstās uz slodžu ietaupījumu, kas rodas, digitalizējot procesus un automatizējot administratīva rakstura darbības.[footnoteRef:14] [14:  Eiropas Komisija (2020).The organisation of Shared Service Centres (VPCs) in public administration. Pieejams: https://op.europa.eu/en/publication-detail/-/publication/c8337711-2d67-11ec-bd8e-01aa75ed71a1/language-en
] 

Dokumentu vadības procesu centralizācijas ieguvumi:
	Vienkāršota piekļuve dokumentiem starp valsts pārvaldes iestādēm
	Nav nepieciešamības sūtīt dokumentus caur noteiktiem kanāliem. Sagatavots un parakstīts dokuments tiek nodots izpildei sistēmas ietvaros. Tas būtiski ietaupa resursus dokumentu apstrādē.

	Standartizācija
	Vienoti standarti dokumentu apstrādei, indeksēšanai un glabāšanai veicina informācijas pieejamību un koplietošanu iestāžu starpā. Tas var būt noderīgi iedzīvotājiem un komersantiem, kuriem jāsaņem pakalpojumi vairākās valsts iestādēs.

	Moderna sistēma
	Vienotas dokumentu vadības sistēmas ieviešana valsts pārvaldē var dot pienesumu un nodrošināt iestādēm modernu un ar pilnu funkcionalitāti pieejamo sistēmu, kas spēj nodrošināt mūsdienīgu, efektīvu un normatīviem aktiem atbilstošu dokumentu pārvaldības procesu nodrošināšanu. Sistēma spēj nodrošināt skaidri saprotamu informācijas uzkrāšanu, analīzi un izmantošanu. MI procesu automatizēšanai ieviest vienā IS ir vienkāršāk (sakārtošanai mapēs, aizpildīto lauku kontrole, plūsmu izveide, termiņu kontrole).

	Efektīvāka pārvaldība un lēmumu pieņemšana

	Ātrākas dokumentu aprites rezultātā potenciāli samazināsies birokrātiskais slogs un tiks panākta ātrāka un pārskatāmāka dokumentu aprite, nodrošinot arī vienkāršotu piekļuvi dokumentiem starp valsts pārvaldes iestādēm.

	
	Uzlabota sadarbība starp valsts iestādēm – vienota dokumentu pārvaldība spēj samazināt sadrumstalotību un uzlabot datu pieejamību VARAM un TM resora iestādēs.

	
	Dokumentu pārvaldības centralizācija potenciāli samazinās dokumentu dublēšanos starp iestādēm, tādejādi arī efektīvāku dokumentu apriti un resursu ietaupīšanu, veicinot ātrāku un precīzāku lēmumu pieņemšanu.

	
	Vienotas dokumentu vadības sistēmas ieviešana valsts pārvaldē spēj dot pienesumu un nodrošināt VARAM un TM resora iestādēm modernu un ar pilnu funkcionalitāti pieejamu sistēmu, kas spēj nodrošināt mūsdienīgu, efektīvu un normatīviem aktiem atbilstošu dokumentu pārvaldības procesu.

	
	Vienota sistēma potenciāli atvieglos piekļuves kontroļu un drošības protokolu ievērošanu, kas veicina datu aizsardzību.

	Kvalitatīvāki un caurskatāmāki pakalpojumi sabiedrībai

	Iespējams sasniegt paātrinātu dokumentu izskatīšanas procesu, pateicoties mazākam dokumentu apstrādes laikam. 

	
	Procesu digitalizācija un automatizācija spētu samazināt manuālo ievadi un cilvēkfaktora kļūdas;

	
	Standartizēti procesi un efektīva IS potenciāli uzlabos gala lietotāju un klientu pieredzi.

	
	Iespējota datu izgūšana kvalitatīvai un kvantitatīvai datu apkopošanai un analīzei, kā piemēram valsts pārvaldes birokrātijas mazināšanas mērķiem.

	
Lielāka caurskatāmība un uzticība valsts pārvaldei

	Procesu digitalizācija un automatizācija samazinās iespējas manipulēt ar dokumentiem.

	
	Centralizēta dokumentu aprite veicinās dokumentu izsekojamību un uzlabos iespējas veikt efektīvu auditu.

	
	Efektīva un caurskatāma dokumentu aprite veicinās sabiedrības uzticību valsts iestādēm. 

	
	Brīva piekļuve informācijai tiešsaistē par sabiedrībai būtiskiem jautājumiem, atslogojot valsts pārvaldi no atkārotu atbilžu sniegšanas. 

	Ilgtspējīga un videi draudzīgāka valsts pārvalde

	Digitalizācijas rezultātā tiks samazināts papīra patēriņš iestādēs.

	
	Dokumentu digitalizācija ļaus samazināt fizisko arhīvu apjomu, kas ne tikai atbrīvo infrastruktūru, bet arī samazina nepieciešamību pēc apkures un ventilācijas noteiktām telpām, tādējādi veicinot energoresursu taupīšanu.




Kvantificējamie ieguvumi
“KPMG Baltics SIA” ir papildus izstrādājis priekšlikumus diviem kvantificējamiem ieguvumu veidiem, ar kuriem, pēc atbilstošu dokumentu vidējā aprites laika esošajā sistēmā un nākotnes VDVC sistēmā datu iegūšanas, būtu iespējams aprēķināt ar laika ietaupījumiem saistītos ieguvumus. 

	Ieguvums
	Apraksts

	Ietaupītais laiks dokumentu apstrādei

	Ietaupītā laika noteikšanai tiktu salīdzināts vidējais dokumenta aprites laiks esošajā sistēmā un plānotajā VDVC sistēmā, iegūto atšķirību piemērojot kopējam plānotajam apstrādājamo dokumentu skaitam VDVC, rezultātā iegūstot kopējo ietaupīto laiku dokumentu apstrādei VDVC. Ietaupīto laiku iespējams aplēst monetārās vienībās, piemērojot vidējo atalgojumu.

	TM resora iestāžu darbinieku produktivitātes uzlabojumi
	Produktivitātes uzlabojumu noteikšanai tiktu izmantots ietaupītais laiks uz vienu darbinieku, kas balstītos uz darbinieka veltīto laiku dokumentu apstrādei, un tas tiktu reizināts ar ietekmēto darbinieku skaitu, kā rezultātā iegūstot kopējo darbinieku ietaupīto laiku. Ietaupīto laiku iespējams aplēst monetārās vienībās, piemērojot vidējo atalgojumu. Papildus tiešajiem ieguvumiem, produktivitātes uzlabojumi veicinātu iestāžu sniegto pakalpojumu izpildes laiku, kas sniegtu ieguvumus ārējiem klientiem un valsts līmenī.



Līdzšinējā izpēte ir apliecinājusi, ka dokumentu pārvaldības procesā ir nepieciešami uzlabojumi. Tāpēc nākamajos projekta posmos tiks veikta padziļināta analīze, precizējot dokumentu pārvaldības funkciju centralizācijas pakāpi un tvērumu, kā arī risinājuma finansiālo un funkcionālo pamatojumu. Vienlaikus tiks pārskatīti un, ja nepieciešams, precizēti līdz šim ziņojumā atspoguļotie dati un fakti.
[bookmark: _Toc1013322030][bookmark: _Toc207188572]4.3. Izmaksas 2025.–2027. gada periodam
VARAM nepieciešamo finansējumu VDVC Pilotprojekta realizēšanai TM resora iestādēs paredzēts nodrošināt ar ERAF finansējuma - Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" īstenošanas noteikumi". 
Ņemot vērā, ka nepieciešamā finansējuma aplēses veiktas, balstoties uz TM resora iestādēs un VARAM pieejamo informāciju, kā arī potenciālo VDVC DVS piegādātāju sniegto informāciju, projekta izmaksas un finansējuma avoti var tikt precizēti Pilotprojekta realizācijas laikā.
Projekta precīza summa iezīmēsies pēc “Valsts pārvaldes modernizācijas jomas”  mērķarhitektūras apstiprināšanas. Sākotnēji, 2024. gada sākumā investīciju iecere tika pieteikta kā valsts pārvaldes reforma “E-dokumentu aprites reforma”, indikatīvi iezīmētais finansējums kopīgam projektam ar KM/KISC ir 3,5 milj. EUR.  
Paredzēts, ka VDVC izveidei Pilotprojekta realizācijas ietvaros paredzētās izmaksas, izņemot lietvežu atalgojuma izmaksas, netiks attiecinātas uz TM resora iestādēm. Detalizētāks izvērtējums un analīze tiks veikta pēc šī informatīvā ziņojuma saskaņošanas un izskatīšanas MK, ieguvumu – izmaksu analīze, tiks veikta sagatavojot ERAF projekta pieteikumu. 
	Aktivitāte
	Aktivitātes apraksts
	- Finansējuma avots

	· Pakalpojuma procesa projektēšanas un digitalizācijas izmaksas, pakalpojuma plāna (Service blueprint) izstrāde ; 
· Sistēmas arhitektūras izstrāde, tai skaitā DVS papildu funkcionalitātes;
· Dizaina sprinti ar dokumentu pārvaldītājiem, darbiniekiem, arhīva darbiniekiem;
· Dokumentu pārvaldības koncepcijas un dokumentu pārvaldības vadlīniju izstrāde; 
· Tehniskās specifikācijas DVS iepirkumam izstrāde,

	Procesu ekspertu, IT, datu analītiķu, juristu, biznesa procesu analītiķu finansējums, veiktspējas pilnveides vadītājs/eksperts

Iepirkumu veids – pakalpojumu līgumi vai darba attiecības uz projekta laiku.

	ERAF

	· Esošās dokumentu pārvaldības situācijas izpēte valsts pārvaldē (dokumentu uzskaite un izmantojamās sistēmas, plūsmas, iesaistīto darbinieku skaits u.c.), dokumentu pārvaldības koncepcijas valsts pārvaldē izstrāde, kas  ietvers aprēķinus un novērtējumu par ieguvumiem un nepieciešamajām finansējuma un cilvēkresursu pārdalēm
	
	ERAF

	· Pakalpojuma procesa projektēšanas un digitalizācijas izmaksas
	 


	ERAF

	· Procesu analīze un standartizācija 
	Dokumentu pārvaldības procesi DVS, kā minimums
· Darbinieku/lietotāju administrēšana;
· Darbinieku/lietotāju tiesību administrēšana;
· Fizisko personu administrēšana;
· Juridisko personu administrēšana;
· Lietu nomenklatūras administrēšana;
· Dokumentu veidi administrēšana;
· Dokumentu mapes administrēšana;
· Dokumentu saņemšana / reģistrēšana;
· Dokumentu pārskatīšana un apstiprināšana;
· Dokumentu nosūtīšana;
· Dokumentu versiju kontrole;
· Dokumentu arhivēšana un iznīcināšana;
· Integrācija ar citām sistēmām un šo sistēmu administrēšana;
· Elektronisko parakstu integrācija;
· Papīra dokumentu glabāšana;
· Izziņu izsniegšana un informācijas sniegšana;
· Piekļuves kontrole un konfidencialitāte;
· Dokumentu meklēšana un indeksēšana;
· Dokumentu metadatu pārvaldība;
· MI  izmantošana dokumentu analīzei un klasifikācijai, automatizētai indeksēšanai un meklēšanas procesu optimizēšanai.

	ERAF

	VDVC DVS izstrādnes izmaksas
	“KPMG Baltics SIA” un VARAM, VDAA aprēķini. Iepirkuma procedūra – EIS iegādātas izstrādnes stundas vai cits veids. DVS sistēma iepirkums atbilstoši specifikācijai, kas ietver arī detalizētu procesu aprakstu – licenču nomu un cilvēkstundas (pakalpojumu). Pēc tam, kad ir izstrādāti procesi un skaidra sistēmas arhitektūra (darbinieku skaits un darba stundas). Infrastruktūrai ir jābūt fiziski izvietotai Latvijas datu centros.
	ERAF

	Papildus DVS funkcionalitātes iegāde 
	Papildu bāzes DVS iestāžu vajadzību nodrošināšanai ir nepieciešams iegādāties papildus funkcionalitātes (piemēram arhīvs, integrācija ar HOP/HORIZON u.c.). Būs skaidrs pēc arhitektūras izstrādes.
	ERAF  

	Sistēmu integrāciju pārnese un konfigurācija
	TM resora aprēķini balstīti uz  “KPMG Baltics SIA” datiem, bet nav detalizētas specifikācijas par integrāciju pārneses sarežģītību. Iepirkuma procedūra – resori veic iepirkumus vai pasūta darbus esošo uzturēšanas līgumu ietvaros. Esošās sistēmas integrācijas no citas sistēmas ir laikietilpīgākas (jaunās sistēmas uzturētājs) kopā ar sistēmas iepirkumu, kā atsevišķu darba paku.
Ir nepieciešama arī detalizētāka izpēte par sistēmu savstarpējās integrēšanas iespējām, ņemot vērā ka “KPMG Baltics SIA” izvērtējums sniedz   aprakstu, fokusējoties TM resoru – varētu būt atsevišķs iepirkums.
	ERAF 

	Procesu, klasifikāciju un datu struktūru salāgošana
	VDVC izmantotajam DVS un visām pievienojamajām iestādēm. Iepirkuma procedūra – EIS konsultāciju stundas. Pašas sistēmas salāgošana, nodrošina izstrādātājs EIS cilvēkstundas.
	ERAF 

	Apmācības modulis lietotājiem un dokumentu administratoriem  un lietotāja atbalsts
	Chatbot integrēts DVS plus viens cilvēks izmaksas, Pieteikumu apstrādes sistēma (PAS, jeb sarkanā poga), zvanu centrs, FAQ
Daļu no šī var ielikt DVS izstrādātāja uzdevumos.
	ERAF

	DVS licenču izmaksas[footnoteRef:15] [15:  DVS licenču izmaksas aprēķinātas darbinieku skaitam, balstoties uz 2024. gada datiem SIA KPMG ziņojumu un EIS pieejamo informāciju. Tiks pārskatītas finansējuma pārdale, pārņemot resoru.] 

	Licenču (nomas vai abonēšanas) izmaksas, kas tiek pārņemtas no resoriem.
 Finansējuma pārdale – izmaksas, kas tiek tērētas esošās sistēmas uzturēšanai un licencēm tiek piešķirts VDVC.
	ERAF

	Projekta vadības izmaksas
	Projektu vadības izmaksu finansējums 
	ERAF (aptuveni 20% no kopējām projekta izmaksām)

	Darba vietas nodrošinājuma izmaksas 
	Nodrošinājums projekta ieviešanas komandai.
	ERAF

	VDVC pakalpojuma sniegšana pievienotajām iestādēm 
	Indikatīva summa, ņemot vērā “KPMG Baltics SIA””   datus 
VDVC pakalpojuma sniegšana, lietveži , IT speciālisti, apmācības un atbalsts, u.c.
	Valsts budžets(esošo izdevumu pārskatīšana resora ietvaros)

	Lietotāju atbalsta sistēmas izveide un uzturēšana
	Klientu apkalpošanas speciālisti, VDVC personāla vadība, pārmaiņu vadības speciālisti, iepirkumu u. c. speciālisti VDVC darbības nodrošināšanai.
	ERAF un valsts budžets(esošo izdevumu pārskatīšana resora ietvaros)

	Informatīvo un publicitātes pasākumu izmaksas
	
	ERAF

	Datu imports, migrācija
	Nepieciešams pārejošām lietām, apjoms tiks precizēts projekta laikā.
	ERAF 

	IKT risinājumu, IS audits, datu kvalitātes audits
	Nepieciešams pēc produkta izstrādes, pirms laiž produkcijā – atsevišķs iepirkums.
	ERAF

	Projekta rezultātu audits (ja tiek piesaistīts ārpakalpojuma sniedzējs)
	
	ERAF



[bookmark: _Toc1114257931]4.4.Izmaksas pēc 2029.gada
Uzturēšanai paredzētās izmaksas un ar uzturēšanu saistītais finansējums  tiks pārdalīts no TM resora iestādēm – tādā apmērā, kāds tiek tērēts TM resorā šobrīd esošās lietvedības procesa nodrošināšanai[footnoteRef:16] un citām iestādēm pēc to pievienošanas uz VDVC, nodrošinot centralizētu uzturēšanas budžetu.  [16:   Lai nodrošinātu  DVS izmaksu saglabāšanu esošajā līmenī TM ir tiesības pašiem iepirkt DVS nākamajam periodam,  vienlaikus ievērojot Pilotprojektā izstrādātos un  noteiktos dokumentu pārvaldības procesus un principus. VDVC turpina apkalpot vairāk kā vienu DVS (atkarībā no iepirkuma rezultāta).] 

	Pēc projekta
	Apraksts

	DVS  licenču izmaksas un sistēmas moduļu izmaksas
	Licenču nomas izmaksas, kas tiek pārņemtas no resoriem Ne tikai noma bet arī sistēmas moduļi  - finansējuma pārdale no resoriem.


	Sistēmu integrāciju pārnese un konfigurācija
	Citām tiešās valsts pārvaldes iestādēm, kuri pievienojas VDVC līdz 2035. gadam.

	Procesu, klasifikāciju un datu struktūru salāgošana
	Citām tiešās valsts pārvaldes iestādēm, kuri pievienojas VDVC līdz 2035. gadam.


	Infrastruktūras nomas izmaksas
	VDVC DVS platformas darbībai nepieciešamās infrastruktūras izmaksas.

	Projekta vadības izmaksas (turpmāko iestāžu pievienošanai) 
	Projekta vadības finansējums.

	VDVC pakalpojuma sniegšana pievienotajām iestādēm
	VDVC darbinieki.

	Lietotāju atbalsts
	Klientu apkalpošanas speciālisti, VDVC personāla vadība, pārmaiņu vadības speciālisti, iepirkumu u. c. speciālisti VDVC darbības nodrošināšanai.

	Darba vietas nodrošinājuma izmaksas
	Dokumentu pārvaldības administratori, lietotāju atbalsts, procesu eksperti, IT, projektu vadītāji u. c. piesaistītie speciālisti.

	Apmācību un lietotāja moduļa uzturēšana un pilnveidošana
	Apmācības iestāžu darbiniekiem vienoto risinājumu izmantošanā un atbalsta sniegšanā.



[bookmark: _Toc1860328928]4.5. VDVC  darbības nodrošināšanai nepieciešamais personāls 
Lai īstenotu plānoto VDVC pakalpojumu sniegšanu, ņemot vērā aprēķinus par nepieciešamo resursu esošo iestāžu apkalpošanā, kā arī  “KPMG Baltics SIA”  veikto analīzi un citu valstu pieredzi, VARAM papildus esošajiem iestāžu darbiniekiem nepieciešams nodrošināt atbilstošu projekta komandu (sk. tabulu VDVC personāls līdz 2029.gadam). Pilotprojekta pārvaldības un īstenošanas kapacitāte atbilstoši noslodzei tiks nodrošināta ERAF finansējuma ietvaros, un amati būs terminēti uz projekta laiku. Savukārt,  augsti profesionālo kompetenču nodrošināšanai, kā, piemēram, dažādu IKT pakalpojumu, procesu standartizācijas un efektivizācijas nodrošināšanai, lietotāju pieredzes un dizaina izpētei un citām Pilotprojektam nepieciešamajām aktivitātēm, pēc nepieciešamības tiks piesaistīts ārpakalpojums projekta finansējuma ietvaros.
	Nepieciešamās amata vietas VDVC Pilotprojekta laikā

	Amats
	Saime
	Līmenis
	MAG
	Atbildības joma 
	Finansējuma avots

	Projekta vadība un īstenošana

	Projekta struktūrvienības (grupas) vadītājs (VARAM)
	39.1.
	V
	12
	Vada cilvēkresursu procesus VDVC un nodrošina DVS un procesu attīstību un jaunu iestāžu pievienošanu VDVC. 
	ERAF finansējums

	Projekta eksperts 
	39.1. 
	IV B
	11 
	Veic nozīmīgākos saturiskos uzdevumus projekta īstenošanas procesā, izstrādājot projekta mērķim atbilstošu saturu (piemēram, izvērtējumu, apkopojumu, modeli, risinājumu, konceptu, plānu, stratēģiju) un veicinot projekta mērķu sasniegšanu; Sagatavo projekta dokumentāciju, atskaites, koordinē apakšprocesus 
	ERAF finansējums 

	Biznesa analītiķis
	21.4.
	III
	11
	Piedalās esošo dokumentu pārvaldības procesu apkopošanā un analīzē, jaunu procesu izstrādē un ieviešanā, veiktspējas pilnveide 
	ERAF finansējums

	IT sistēmanalītiķis
	21.4. 
	IV
	12
	Biznesa vajadzību izpēte un analīze, prasību definēšana DVS
	ERAF finansējums

	VDVC vadītājs
	38.2.
	III
	13
	Vada VDVC ikdienas darbu  un attīstības procesus 
	ERAF finansējums

	VDVC vadītāja vietnieks dokumentu pārvaldības jautājumos
	20.3.
	V
	11
	Nodrošina dokumentu pārvaldības procesa pārvaldību, standartizāciju, kā arī nodrošina automātisku datu plūsmu ieviešanu. Konsultē resoru pārstāvju sistēmas izmantošanā. 
	ERAF finansējums

	VDVC vadītāja vietnieks attīstības jautājumos
	38.2.
	II
	11
	Nodrošina  attīstības procesu pārvaldību, apmācības un konsultācijas, procesu monitoringu un pilnveidošanu, standartizāciju. Konsultē resoru pārstāvju sistēmas izmantošanā.
	ERAF finansējums

	Dokumentu pārvaldības sistēmas administrators
	21.5.
	IV
	11
	Administrē serverus, sistēmas, datubāzes, programmatūras un lietotāju tiesības dokumentu pārvaldības procesam.
	ERAF finansējums

	DVS atbalsta un attīstības procesu sistēmas administrators
	21.5.
	IV
	11
	Administrē sistēmas atbalsta procesam, apmācībām, statistikas atskaišu sagatavošanai.
	ERAF finansējums

	Dokumentu pārvaldības  sistēmas sistēmanalītiķis
	21.4.
	III
	11
	Ievieš un konfigurē sistēmas, analizē biznesa procesus, uztur integrācijas ar iestāžu pamatdarbības sistēmām un citām informācijas sistēmām.
	ERAF finansējums

	Dokumentu vadības administratori
	20.3. 
	II
	7
	Veic dokumentu administrēšanu DVS, konsultē darbiniekus
	Nepieciešamas 25 amata vietas (valsts budžeta finansējums) – reorganizēta amata vieta



Pēc 2029.gada nav nepieciešams nodrošināt papildu amata vietas (sk. tabulu "Nepieciešamās amata vietas pēc VDVC projekta beigām"). Nepieciešamās amata vietas plānots nodrošināt restrukturizējot un pārgrupējot esošos procesus un jau esošās amata vietas. Norādītās amata vietas ir nepieciešamas, jo, nodrošinot centralizētu dokumentu pārvaldības pakalpojumu VDVC vairākām iestādēm, pieaugs darba apjoms un nepieciešamība pēc specifiskām zināšanām IS administrēšanā un uzturēšanā. Vienlaikus šīs amata vietas ir paredzētas, lai centralizēti un efektīvi sniegtu atbalstu sistēmu lietotājiem resoros un konsultētu tos IS lietošanā. Tāpat šo amata vietu pienākumos ietilptu citu  resoru pievienošana VDVC pēc 2029. gada, kā arī VDVC darbības tālāka attīstība atbilstoši resoru vajadzībām un valstī noteiktajām politikas prioritātēm.
	Nepieciešamās amata vietas \VDVC  Pilotprojekta pēc ieviešanas fāzē

	Amats
	Saime
	Līmenis
	MAG
	Atbildības joma 
	Amata vietu skaits un finansējuma avots

	VDVC vadība un īstenošana

	
	
	
	
	
	

	VDVC vadītājs
	38.2.
	III
	13
	Vada VDVC ikdienas darbu  un attīstības procesus 
	Nepieciešama viena amata vieta (valsts budžeta finansējums) – reorganizēta amata vieta

	VDVC vadītāja vietnieks dokumentu pārvaldības jautājumos
	20.3.
	V
	11
	Nodrošina dokumentu pārvaldības procesa pārvaldību, standartizāciju, kā arī nodrošina automātisku datu plūsmu ieviešanu. Konsultē resoru pārstāvju sistēmas izmantošanā. 
	Nepieciešama viena  amata vieta (valsts budžeta finansējums) – reorganizēta amata vieta

	VDVC vadītāja vietnieks attīstības jautājumos
	38.2.
	II
	11
	Nodrošina  attīstības procesu pārvaldību, apmācības un konsultācijas, procesu monitoringu un pilnveidošanu, standartizāciju. Konsultē resoru pārstāvju sistēmas izmantošanā.
	Nepieciešama viena  amata vieta (valsts budžeta finansējums) – reorganizēta amata vieta

	Dokumentu pārvaldības sistēmas administrators
	21.5.
	IV
	11
	Administrē serverus, sistēmas, datubāzes, programmatūras un lietotāju tiesības dokumentu pārvaldības procesam.
	Nepieciešamas divas amata vietas (valsts budžeta finansējums) – reorganizēta amata vieta

	DVS atbalsta un attīstības procesu sistēmas administrators
	21.5.
	IV
	11
	Administrē sistēmas atbalsta procesam, apmācībām, statistikas atskaišu sagatavošanai.
	Nepieciešamas divas amata vietas (valsts budžeta finansējums) – reorganizēta amata vieta

	Dokumentu pārvaldības  sistēmas sistēmanalītiķis
	21.4.
	III
	11
	Ievieš un konfigurē sistēmas, analizē biznesa procesus, uztur integrācijas ar iestāžu pamatdarbības sistēmām un citām informācijas sistēmām.
	Nepieciešamas divas amata vietas (valsts budžeta finansējums) – reorganizēta amata vieta

	Dokumentu pārvaldības administratori
	20.3. 
	II
	7
	Veic dokumentu administrēšanu DVS, konsultē darbiniekus
	Nepieciešamas 25 amata vietas (valsts budžeta finansējums) – reorganizēta amata vieta



Ņemot vērā iepriekš minēto, tiek paredzēta šāda turpmākā rīcība: 

1. Pieņemt zināšanai iesniegto informatīvo ziņojumu.

2. VARAM uzsākt dokumentu pārvaldības procesu sākotnējo izpēti valsts pārvaldē,  potenciālās izmaksas nodrošinot plānotā Eiropas Reģionālās attīstības fonda projekta ietvaros un  ne vēlāk kā līdz 2026.gada nogalei sagatavot un iesniegt izskatīšanai Ministru kabinetā konceptuālo ziņojumu par vienotu dokumentu pārvaldības koncepciju valsts pārvaldē, lai pieņemtu lēmumu par turpmāku centralizācijas virzību. Visām valsts pārvaldes iestādēm sniegt VARAM nepieciešamo atbalstu, informācijas un datu pieejamību  šī  uzdevuma īstenošanai.

3. Tieslietu ministrijas resora iestādēm piedalīties informatīvā ziņojumā minētajā pilotprojektā, tai skaitā Vienota dokumentu vadības centra (turpmāk - VDVC)  darbības modeļa pilnveidošanā valsts pārvaldē.   

4. Uzdot VARAM nodrošināt, ka VDVC uzturēšana tiks segta no iesaistīto institūciju budžeta esošā finansējuma ietvaros, kā arī iespēju robežās piesaistot Eiropas Savienības fondu finansējumu atbilstošām darbībām un attiecināmiem izdevumiem saskaņā ar Eiropas Savienības un Latvijas normatīvajiem aktiem. 

5.  Tieslietu ministrijas resora iestāžu pievienošanās VDVC tiek plānota līdz 2029. gada beigām. Precīzi termiņi un pārejas soļi tiks noteikti pēc padziļinātas izpētes rezultātiem un VARAM sagatavotā konceptuālā ziņojuma izskatīšanas Ministru kabinetā, vienlaikus ņemot vērā spēkā esošo līgumu termiņus un resora iekšējo procesu optimizāciju.  

6. VARAM ne vēlāk kā sešu mēnešu laikā pēc šī protokollēmuma 5.punktā dotā uzdevuma izpildes,  sagatavot un iesniegt izskatīšanai Ministru kabinetā informatīvo ziņojumu par Tieslietu ministrijas resora dokumentu pārvaldības procesu pievienošanu VDVC un procesu standartizācijas rezultātiem.  

Viedās administrācijas un reģionālās attīstības ministrs                                     R. Čudars 

Rūse, 67026407
aija.ruse@varam.gov.lv

Gaile, 67026423
madara.gaile@varam.gov.lv

